| Girardus Sancte Columbe de Senone abbas de domo Ancheri | Sciant presentes et futuri quod ego , Girardus , Dei gratia Beate Columbe Senonensis abbas , assensu capituli nostri , concedo ecclesie Vallis Lucentis domum Encerii et vineas ipsius que sunt in territorio Gronni , tali tenore , quali eas ipse Encherius tenebat , scilicet ut eundem censum , tam de domo quam de vineis , monachi Vallis Lucentis ecclesie Sancte Columbe singulis annis reddant quem ipse reddebat .


Testes huius rei : Nicolaus , prior ; Laurentius , prepositus ; Iohannes , capellanus .


| Stephanus de Lacon dedit sextarium bladi annui redditus | Omnibus presentes litteras inspecturis , Magister Michael , curie Senonensis officialis , in Domino salutem .


Noverint universi quod Stephanus de Lacon miles in nostra presentia constitutus recognovit se dedisse in perpetuam elemosinam fratribus Vallis Lucentis unum sextarum bladi ad mensuram Regniaci annui redditus in molandino Stagni de Lacon , videlicet unam minam frumenti et unam minam ordei , annis singulis persolvendum in crastino sancti Remigii .


Omnibus ad quos littere iste pervenerint , Dominus Ansellus de Triangulo salutem .


Noverit universitas vestra quod Hermenoldis , quondam uxor Stephani de Villa Nova filiique eius a fratribus Vallis Lucentis C libras nummorum Pruviniensium cum X modiis annone pro debito exigebat .


Ego autem hanc controversiam sedare volens , assensu utriusque partis , hoc modo finem imposui : quod fratres Vallis Lucentis prefate mulieri , vel cuicumque voluerit , reddant L libras pruvinenses usque ad festum Beati Martini .


Ipsa vero et omnes liberi eius super hac re nichil ulterius ab ecclesia Vallis Lucentis reclamabunt vel requirent .


Huius rei testes sunt : frater meus , Garnerus ; Seguinus de Toriniaco ; Frater Milo Tegniaco ; et Hugo de Plaiotro .


| De terra Felicii Capre | Ego Ansellus de Triangulo , universis notum fieri volo quam controversia que orta fuerat inter sanctos homines de Valle Lucenti et heredes de poseiaco super terra Felicii Capre et Renaudi Militis qui erat tercie partis heres et Doe et Odeline , sororis eius .


Que iuxta iuramentum veterum hominum terrae , in curia mea decisa , sanctis hominibus de Valle Lucenti integre remansit querela et hii sunt qui iuraverunt : Girardus ; Gislebertus ; Iohannes Botedev ; Iohannes , frater Girardi ; Iohannes , filius Rainaldi ; Iohannes de Cruce Clemens ; Robertus Siccus ; Godefridus , filius Girardi ; Felicius ; Odo ; et quam plures alii .


| Exordium fundamenti Sancte Marie Vallis Lucentis | Anno ab Incarnatione Domini Salvatoris millesimo centesimo vicesimo septimo , eodem Domino nostro Iesu Christo cuncta disponente , cum Dominus Artaldus , monasterii Pruliacensis primus abbas , divina inspiratione , fratrum quoque quibus preerat crebra postulatione commonitus , monasterium se ordinaturum in loco qui Vallis Lucens nuncupatur decrevisset , contigit ut huius rei gratia , ad locum qui Monstuez dicitur , deveniret , ubi nobiles viros Ansellum de Triagnel et Odonem de Villa Mauri quiddam negotii inter sese habentes .


Cuius rei testes sunt : Hugo Rufus , Bovo Strabo , Wilricus , Pontius de Campo Aibaldi , Drogo Strabo , Arnulfus de Insulis , Ayricus , Milo Sanctus , Hugo de Riges , Havynus de Trancol , Philippus sed et alii , quam plures quos enumerare longum est .


| Milonis de Nogento .


de acquisitione in feodo ipsius | Noverit universa fidelium multitudo quod Vir Illustris Milo de Nogent , pro animae suae parentumque suorum remedio , concessit fratribus in Valle Lucente Domino servituris quicquid in terris eius iuri pertinentibus adquirere , Domino largiente , possent , postulante hoc , Domno Artaldo , Pruliacensium abbate primo , eiusdemque Vallis Lucentis fundatore .


Hinc testes sunt : Ansellus de Triagnel et Warinus frater eius , Fulco de Iothro , Milo Sanctus .


| Philippi Bibentis Secanam .


de adquirendo | Omnibus sancte matris aecclesiae filiis notum fieri volumus quod Philippus , filius Theoderici Bibentis Sequanam , volente et laudante uxore sua , Tehelina , donavit monachis in Valle Lucente Deo et ipsius beate genitrici , Marie famulantibus quicquid habebat in pratis , terris ac nemoribus in riveria Iegie , ab utraque parte aquae prope vel longe , a villa , scilicet , que dicitur Laleium usque ad illam que Curtgenetum nuncupatur , hoc proloquente ac mediante Domno Artaldo , abbate , et concedentibus unanimiter Ansello de Triagnel , de cuius feodo totum erat , uxore sua , Helisende , ac filiis eorumdem Ansello , Garnero et Guarino .


Huius rei testes sunt : Ipse Ansellus de Triagnel et filii eius , predicti Ansellus , Guarnerus et Guarinus .


| Hildieri concessio feodi | Sciant presentes et posteri quod Hildierus concessit monachis Sancte Marie de Valle Lucente quicquid in terris ad ipsum pertinentibus , vel eis donaretur vel ipsi precio acquirerent , licite habendum in perpetuo possidendum .


Inde testes sunt : Ansellus de Triagnio , Stephanus de Torigne , Arnulfis de Insulis , Guiardus .


Filii vero ipsius Hilderi , scilicet , Symon , Meinardus , Petrus et Ansellus , hoc similiter predictis monachis concesserunt , attestantibus istis : Stephano de Torigne , Morisius de Vilvuns


| Hilduini Manant de adquirendo in finagio Laleii et Corgeneti | Notum sit presentibus et futuris quod Hilduinus Manant concessit monachis Sancte Marie de Valle Lucente licite habendum et possidendum quecumque de feodo suo in parrochia Laillei et Curgeneii sibi acquirere poterint .


Hec concessio facta est apud Vallem Lucentem in claustro monachorum per quendam librum in manu Domni Artaldi , Pruliacensis abbatis .


Inde testes sunt : Ansellus de Triagnio , Hugo de Rumilleio , Hugo de Bleve , Fulco de Lailleio , Stephanus Marescoth , Gibaldus venator .


| Hugonis deVareliis .


De adquisitis | Sciant presentes pariter ac futuri quod Hugo de Vareliis sub recompensatione et beneficio karitatis attribuit monachis de Valle Lucida quicquid possessionis tenebat in agris , pratis et silvis a villa Lailliaco usque ad villam que dicitur Curtis Geneii , excepto quod silvam que dicitur Lanceia retinuit in manu sua , sic tamen ut monachi usum eiusdem silve in omnibus sibi necessariis licite ac libere omni tempore obtineant .


Huius rei testes sunt : Engelbertus , presbiter ; Warnerius de Eschieges ; Balduinus , maior ; Hildierus , gener eius ; Constantius Reuse .


Postea etiam predictus Hugo de Vareliis confirmavit donum suum apud Fussiacum , audientibus : Ansello de Triagnel ; Stephano Marescoth ; Arnulfo , Maiore ; Milone de Eschieges ; Arnulfo de Fussiaco ; Roberto Haganone ; et Constantio , filio eius ; Vaslino venatore .


| Petri de Vareliis .


donum terre | Sciant presentes pariter ac futuri quod Petrus de Vareliis , sub recompensatione et beneficio karitatis , donavit monachis de Valle Lucida quicquid agrorum , pratorum silvarumque tenebat a villa Lailliaco usque ad villam que dicitur Curtis Geneii , excepto quod silvam quae dicitur Lanceia in manu sua retinuit , ita tamen ut usum eiusdem silve predicti fratres in omnibus sibi necessariis licite et libere obtineant omni tempore .


Hoc donum concessit uxor eius , Hermensendis .


Huis rei testes sunt : Engelbertus , presbiter ; Warnerus de Escheges ; Balduinus , maior ; Hilderius , gener eius ; Constantius Ruese .


Hoc etiam postea ipse Petrus confirmavit apud Triagnel : Odone Rufo , Ansello Guasteble .


| Bovonis de Vareliis donum terre | Sciant presentes pariter ac futuri quod Bovo de Vareliis , sub recompesatione et beneficio karitatis , donavit monachis de Valle Lucida quicquid agrorum , pratorum silvarumque tenebat a villa Lailliaco usque ad villam que dicitur Curtis Geneii , excepto quod silvam que dicitur Lancea in manu sua retinuit , ita tamen ut usum eiusdem silve predicti fratres in omnibus sibi necessariis licite et libere obtineant omni tempore .


Hoc donum concessit uxor eius , Hermengardis , et filii eorum Hugo et Petrus .


Huius rei testes sunt : ex parte Bovonis , Seguinus Farsitus ; Helias de Genesta .


Ex parte monachorum , Hisnardus , vicecomes ; Rainaldus ; frater Dambertus , Tescelini filius ; Helias de Bannellis ; Symon , maior ; Raynaldus , pellifex ; Stephanus Vallinus ; Gumbertus de Marolis .


| De domo sita in Burgo Sancti Iohannis | Omnibus presentes litteras inspecturis , officialis curie Senonensis , in Domino salutem .


Noverint universi quod Rogerus , filius defuncti Giraudi de Tricastro , et Emelina , uxor sua , in nostra presentia constituti , domum suam sitam in Burgo Sancti Iohannis Senonensis prope domum Isembardi de Corgenaio et quicquid ipsi habebant et habituri erant in rebus mobilibus et immobilibus dederunt , post decessum suum , ecclesie Vallis Lucentis in perpetuam elemosinam pro animarum suarum remedio et salute , ita videlicet quod ipsi omnia predicta quamdiu vixerint possidebunt et post obitum eorum , ad dictam ecclesiam Vallis Lucentis sine contradictione aliqua libere devolventur .


| Fulconis de Laileio .


Donum terre | Notum sit omnibus quod Fulco de Laleio recognovit apud Vallem Lucentem , ante fores oratorii , presente Domno Anselmo et filio eius , Anselmo , et etiam Teobaldo de Vileurs , quod pro anime sue salute et peccatorum suorum remissione , dederat monachis de Valle Lucente quasdam partes de terris suis : illud , scilicet , quod habebat a grangia usque ad abbatiam , et in una ripa aque et in altera , et quamdam partem terre quae erat inter grangiam et Lailleium desuper viam , quicquid etiam habebat in terris comunibus et silvis et illud quod habebat commune in valle Putinnei cum Helia de Balneolis et in silva illa que dicitur Luato retro abbatiam , et quamdam partem terre quam habebat subter vallem Putinnei quam solebat arare Drogo de Curginneio ; quicquid etiam habebat in bosco qui dicitur Sorlenium et in Trembleio , qui est desuper vallem Putinnei , et in bosco qui dicitur Luvenia , concesserat monachis pro annuo censu viginci nummorum .


Quicquid etiam habebant monachi de Stephano Panello in parrochia Curginei , quod erat de feodo suo , concessit eis .


Duas etiam particulas terre dedit monachis , quarum una est super pratum quod tenent homines de Mulinluns et altera super pratum quod tenet Guiardus de Lailleio .


Hanc cartam , assensu ipsius Fulconis , factam coram eo et multis aliis Senonis in domo Stephani de Torrinniaco , lectam in die qua reliquie per manus abbatis clarevallensis ostense sunt .


Laudavit et confirmavit ipse et uxor sua , presentibus : Girardo , presbitero de Villa Mauro ; Itero , canonico ; Drogone Strabone ; Girardo , fratre eius ; Stephano de Ioinniacio ; Garnero de Fusseio ; Stephano de Torinniaco ; et filiis eius , Odardo et Seguino .


| De Ansello filio Odonis de Fonte Vene elemosina | Notum sit omnibus fidelibus Christianis quod Ansellus , filius Odonis de Fontevene , Ierosolimam iturus , pro salute animae suae et parentum suorum dedit monachis de Valle Lucenti quicquid habebat in territorio Flasceii , et in plano , et in bosco , et in pratis , et in aquis .


Factum est hoc donum apud Vuillemarum , presentibus et testantibus Milone , canonico , filio Tecelini ; Drogone Strabone ; Petro , filio Mauricii ; et Stephano , fratre eius ; Iosberto , qui vocatur Troia ; et Iosberto venatore ; Gautero Treysino ; et Reinaldo , fratre eius ; et Bertrando , sororio eorum .


Hoc laudavit Hersendis , uxor Drogonis , ad quam pertinebat hereditas illa .


| Notranni de Marcelliaco .


De feodo dato | Presentibus et posteris sancte aecclesie filiis hoc scriptum notum facimus quod Notrannus de Marceliaco concessit monachis de Valle Lucenti quidquid habebat de feodo Domni Havuyni de Tranquel in territorio Curginei , et in plano et in bosco , et insuper in omnibus aliis nemoribus suis usuarium porcis eorum .


Hoc factum est apud Triannium , testante Domno Anselmo ; Arnulfo de Insulis ; Hoduino de Berneriis ; et Odone , fratre suo ; Felice Capra ; Henrico , nepote eius ; Rigaldo , filio Havuyni .


Hoc idem iampridem concesserat ipse Havuinus , de cuius feodo erat .


Huius rei testes sunt : predictus Anselmus , Arnulfus de Insulis , Radulfus Buisuns , Theobaldus de Vileuis .


Hoc laudavit Maria , uxor eius , et filii eius , audientibus Arnulfo de Insulis , Felice Capra , Philippo Bibente Secanam .


| Havuini de Tranquello donum terre | Sciant presentes pariter et futuri quod Havuinus de Tranquello donavit monachis de Valle Lucente quicquid habebat inter Curgeneium et Lailleium , preter illud quod Manasses , suus homo , tenebat , ita tamen quod , si possent aliquid ab eo quo quomodo acquirere , ipse laudabat .


Usuarium tamen in nemoribus que monachis dedit , homini suo , Manassi , retinuit .


Hoc etiam concessit uxor eius apud Villam Mauri et filii eius , Rigaldus et Warnerus .


Hoc testantur : Fulco de Lailleio , Anselmus de Fusseio , Werricus de Buceio , Drogo Strabo , Richerus Vitulus .


| Anserici de Catheniaco .


De adquirendo feodo | Sciant presentes pariter et futuri quod Ansericus de Catheneiaco et uxor eius , Hubelina , et filius eorum , Iacobus , concesserunt monachis de Valle Lucente quicquid possent acquirere de feodo eorum , illo , scilicet , quod Domnus Fulco de Lailleio habebat .


His interfuerunt : Winandus de Curia Laverzei ; Wido , miles de Villa Mauri ; Paganus , famulus de Catheneiaco ; Bertrandus , medicus .


Factum est apud Trecas in domo predicti Anserici , II nonas Februarii .


| Odonis de Villamauri .


de terra | Notum sit omnibus quod Domnus Odo de Villa Mauri dedit monachis de Valle Lucente omnem terra quam habebat apud Curgeium .


Hoc concessit Domna Helia , uxor eius , hoc testantur : Wibertus , filius Hugonis venatoris ; Engelbaldus , bastardus ; Girardus , frater Drogonis Strabonis ; Vitalis de Campo Lupi .


| Warnerii de Ulmis .


De dono terre | Notum sit omnibus quod Warnerus de Ulmis concessit monachis de Valle Lucente omnem terram quam habebat in territorio Curgenei et Poysi , preter illam quam tenebant homines sui , unde reddebant ei censum vel custumas .


Hoc factum est apud Triagnium in domo Domni Anselmi , teste : ipso et Milone de Nogento , Herberto Crasso , Arnulfo de Insulis , Petro de Turnula , Radulfo Buissun .


Idem donum Warneri laudavit Wiardus , frater eius , coram Domno Anselmo , Petro de Turnula , Felice Capra , Henrico filio Bartholomei , Warnero Marescoth .


| Petri filii Holdieri Senonensis .


de terris de Corgeneio | Sciant omnes , tam presentes quam futuri , quod Petrus , filius Holderi Senonensis , in tempore quo Ierusalem erat iturus , monachis in Valle Lucenti deo servientibus quicquid in territorio ville que dicitur Curgeneium , in terris ac pratis , habebat , patre suo atque Domno Anselmo , de cuius feodo erat , concedentibus , pro suorum remissione peccatorum perpetuo possidendum donavit .


Inde testes sunt : Anselmus de Triagnio ; Salo , vicecomes Senonensis ; Stephanus de Thorenni ; Henricus Buslen ; Paganus Rabeals ; Anselmus Vastans Segetem ; Stephanus Gorgias ; Goscelinus , venator de Villa Nova ; Petrus Carnifex ; Hugo de Lailleio .


| Willelmi Callobs .


De decima Poiseii | Sciant presentes pariter et futuri quod Willelmus Caillobs donavit monachis de Valle Lucente omnem decimam de terris quas colerent in decimaria Poysi .


Huius rei testes sunt : Anselmus de Triagnio , Hugo de Reges , Arnulfus de Insulis , Radulfus Buissum , Felix Capra .


| Abbatis Vallis Lucentis et hominum de Lailleo de terragio et usu | Notum sit omnibus fidelibus quod Norpaldus , abbas Vallis Lucentis , concessit hominibus de Lailleio , Herberto , scilicet , et Isembardo , et Ricardo , et filiis eorum , terram que dicitur Campus Guimeri habendam et tenendam , tali pacto : quod de illa terra singulis annis redderent monachis de Valle Lucenti terragium .


Insuper etiam singulis annis in festo Sancte Columbe , sex nummos pro consuetudine , et in Nativitate Domini , eminam avene , et unam gallinam , et unum panem .


Robertus quoque Salvagius tali consuetudine tenet unam ocham de terra monachorum , quod pro illa sex nummos reddit per singulos annos in festo Sancte Columbe , in Natale , vero , Domini , eminam avene et unum panem et unam gallinam .


| Relicta Garneri de Prato constituit procreantores Iterum - Henricum | Omnibus presentes litteras inspecturis , magister curie senonensis officialis in Domino salutem .


Noverint universi quod Elysabet , relicta Garneri de Pratis , in nostra presentia constituta , voluit et concessit ut quicquid nomine suo de rebus pertinentibus ad ipsam et dictum Garnerum fratres Vallis Lucentis traderent Itero , fratri eius , canonico Lauduni , vel Henrico de Torigniaco , militi ; pro tradito sibi haberet gratumque gereret et acceptum promittens firmiter et creentans quod garentizabit super hoc ipsis fratres , servabitque indempnes , et eos in pace dimitti faciet erga omnes .


Prefatus etiam Iterus confessus fuit coram nobis se fiduciasse quod si quid ipse vel predictus Henricus de dictis rebus receperit a fratribus supradictis garantizabit super hoc ipsos fratres et in pace dimitti faciet erga omnes .


| Berengarii fratris Guerrici de Bucci feodum | Notum facimus omnibus aecclesie Dei filiis quod Berengarius , frater Guerrici de Bucci , concessit monachis de Valle Lucenti quicquid de feodo suo possent acquirere .


Huius rei testes sunt : predictus Guirricus ; Richerius Vitulus ; Fulco de Lailleio ; Hugo de Brevia ; Garnerius de Fossa ; Drogo Strabo ; et Berengarius , frater eius ; Walterus Treisssinus ; Petrus de Fonte Vene .


| Guerrici de Bucci de bosco Deodo | Notum sit ecclesie Dei filiis quod Guerricus de Bucci donavit monachis de Valle Lucenti quicquid habebat in plano et bosco Deodo quem tenebat de Domna Emelina de Fonte Vene .


Hoc concessit uxor eius , Helissennis , et filii eius omnes .


Huius rei testes sunt : Havuinus de Trancaillo ; Anselmus de Fusseio ; Fulco de Lailleio ; Berengarius , frater predicti Guerrici ; Drogo Strabo ; et Berengarius , frater eius ; Gerebaldus de Rammeruco ; Walterus Treissinus .


| Stephani hespaniellis .


Donum terre | Notum sit quod Stephanus Hespaneiel dedit monachis de Valle Lucente quicquid habebat inter Alleium et Poisi , et hoc in domo Domni Anselmi apud Triagnium .


Hoc concessit uxor eius , Emelina .


Hoc totum testantur : Walterius Beleth ; Bovo , filius Arnulfi ; Warnerius , frater Stephani Marescoth .


| Havuini de Tranquillo .


Donum terre | Notum sit quod Havuinus de Tranquillo dedit monachis de Valle Lucenti quicquid habebat a vado Horreis usque ad abatiam ex utraque parte aquae , et hoc in domo Domni Anselmi apud Triagnium , hoc concedente ibidem Rigaudo , filio eiusdem Avini .


Quod et alius filius eius , Dodo , apud predictam abbatiam concesserat .


Testes predicti doni sunt : Radulfus Buissun , Warnerius de Fusseio , Hilduinus de Berneriis , Otrannus de Plasseio , Thobaldus capellanus , Galterus de Pentecoste .


Testis autem concessionis predicti Dodonis est Willelmus , presbiter de Reniaco .


| De Fulcone de Lailleio de terra prope fontem | Notum sit omnibus tam presentibus quam futuris quod Fulco de Lailleio dedit monachis de Valle Lucente terram quae est prope fontem citra Lailleium et pratum sibi adiacens et aliud pratum quod dicitur Sancti Pauli et illud quod est iuxta salices , secus pratum Oberti de curgineio .


Hoc laudavit uxor eius , Maria , et filius eius , Ansellus , et filiae .


Huius rei testes fuerunt : Arnulfus , presbiter ; Hugo de Lailleio ; Ernaldus , maritus filie Frooldi ; Petrus , filius Stephani de Lailleio .


Hoc etiam laudaverunt Ioviniacum , videlicet quod ad eorum feodum pertinebat , Ignardus , vicecomes ; Odo Liboz ; Amalricus , carpentarius .


| Bovonis de Varellis .


De Cirelio | Notum sit omnibus quod Bovo de Varellis dedit monachis de Valle Lucente omne illud quod habebat in territorio Cirillei , preter redditus ferri et carbonis ; sic tamen ut in hiis monachi quicquid eis necessarium esset acciperet .


Hoc laudavit uxor eius , Hermengardis , et filius eius , Hugo et Petrus .


Huius rei testes sunt : Gosfridus Barbel ; Henricus , frater eius ; Ioscelinus de Bosco ; et Ursus , nepos eius ; Iohannes , carpentarius .


| Et Petri de Lumni .


De feodo Berengarii | Notum sit omnibus quod Petrus de Lumni dedit monachis de Valle Lucente quicquid habebat de feodo Berengarii , fratris Guerrici de Buci , ubicumque esset , et apud Novam Villulam et in Reveria Iegie , et in bosco et in plano .


Hoc concessit uxor eius , Emelina , ad quam idem feodus pertinebat , et filius eius , Ansellus , qui etiam duos solidos pro una tunica habuit .


Huius rei testes sunt : Hubertus , canonicus ; Ioscelinus de Burdenai ; Viricus de Fonte Vana ; Havuinus de Tranquel ; Drogo Strabo ; Girardus , frater eius ; Richerus Vitulus ; Petrus de Rigni ; Galterus Traissin .


| De Stephano Albo .


Dantis terram de Laleio preter atrium | Notum sit omnibus , tam presentibus quam futuris , quod Stephanus Albus de Firmitate donavit monachis de Valle Lucente quicquid terre habebat in territorio Laillei , preter atrium .


Hoc laudavit filius eius Milo .


Huius rei testes fuerunt : Salo , filius Petri ; Guido , filius Herebaldi ; Mauritius de Vileurs ; Constantius Ribaldus ; Hugo de Laileo ; et Guiardus , sororius eius .


| Raaldi de Lenis .


de territorio Lalei in plano bosco | Sciant presentes et posteri quod Raaldus de Lenis dedit monachis de Valle Lucenti quicquid habebat in territorio Laillei , et in plano et in bosco , libere habendum et perpetuo possidendum .


Hoc donum factum est apud Villam Maurum , in domo Walteri Treissin .


Hoc laudavit filius eius , Symon , et nepos eius , Petrus , filius Morisii .


Huius rei testes sunt : ex parte Raaldi , Ioffredus , clericus ; Galterus de Pentecosten ; Garnerius de Fous ; Reinaldus Treissins ; Alelmus de Grevia .


Ex parte monachorum , Hubertus , canonicus ; Drogo Strabo ; Girardus , frater eius ; Galterus Treissins .


Hoc etiam laudavit uxor predicti Raaldi , nomine Hodierna , et filia eius , Hubilina , apud Fontem Vane .


Huius rei testes sunt : ex parte Raaldi , Evrardus , frater Hodierne ; Petrus Fornarius , villicus Girardi Berengerii ; Alelmus de Gravia .


Ex parte monachorum , Girardus Berengerius ; Stephanus Aculeus ; Symon , armiger Girardi Berengarii .


| Mauricii de Lenis de terra | Notum sit omnibus sancte ecclesie filiis quod Mauritius de Lanis , Iorosolimam iturus , dedit monachis et fratribus in Valle Lucente Deo famulantibus quicquid habebat in territorio Laillei , in plano et in bosco , iure perpetuo possidendum .


Hoc concessit et laudavit uxor sua , nomine Seseloth , et filius eius , Petrus .


Hoc factum est apud Villam Mauri in domo Girardi Berengarius .


Huius rei testes sunt : ex parte monachorum , Fromundus , prior de diloio ; Iterus , canonicus ; et eiusdem ville domina , nomine Helia ; Dudo Sancti Memmii ; Girardus Berengarius , et Iosbertus , frater eius ; Milo Buissuns ; Seguinus , nepos predicti Girardi ; milo , clericus .


Ex parte mauritii , Petrus , filius eius ; Stephanus , frater eius ; Richerus Vitulus ; Gibaldus , venator ; Alelmus de Gravia .


| De Haimone et Eustachiae datis Vallis Lucentis | Garnerius , dei gratia Trecensis episcopus , omnibus presentes litteras inspecturis salutem .


Universitati vestre notum fieri volumus quod nobilis vir Garnerius dominus Trianguli ecclesie Vallis Lucentis donavit Haimonem et Eustachiam uxorem eius et in perpetuum habere concessit .


| Margarita relicta Galterii Carpentarii vendit terram sitam retro domum nostram | Magister Iobertus de Ponte , Senonensis curie officialis , omnibus presentes litteras inspecturis in Domino salutem .


Noverint universi quod Margarita , relicta Gualterii Carpentarii , et Petrus , filius eius coram nobis constituti recognoverunt se monachis de vallelucenti vendidisse terram quam retro domum eorumdem monachorum possidebant , fide prestita de debita garentia .


Hanc autem vendicionem laudaverunt et concesserunt et terram illam quitaverunt ab omni censu liberam canonici altaris Sancti Iohannis ecclesie Senonensis , de quorum censiva erat terra illa .


In cuius rei memoriam , presentem paginam fecimus annotari et sigillo Senonensis curie sigillari .


| Balduini Senonensis donum in terris pratis silvis a Fusseio versus Vallem Lucentem | Notum sit omnibus quod Balduinus Senonensis donavit monachis de Valle Lucenti quicquid habebat tam in terris quam in pratis et in silvis a Fusseio et ultra versus Vallem Lucentem .


Quod donum concessit Milo , frater eius .


Huius rei testes sunt : Stephanus de Torrenniaco , Milo Buissuns , Galterius de Sancto Ilario , Ioscelinus de Casneto Arnulfi , Hysembardus de Triagnio , Stephanus pellifex .


Hoc etiam laudavit Dainbertus , sororius eius , et uxor sua et filius et filia eorum apud Ioinniacum in domo Gilonis , presbiteri , presentibus Reinardo , comite ; Reinaldo , Iuduini filio ; Seino Farsito ; Gaufrido Barbello ; Henrico , fratre eius ; Fulcone Gallo ; Herberto Male Iudito .


| Girardi Legardis-Filii conversi huius loci qui dedit terram ad in . . .


monachis de Balneolis .


| Notum sit omnibus sancte filiis aecclesiae quod Girardus Leogardus-Filius , conversus Sancte Marie Vallis Lucentis , in tempore illo quo ad conversionem venit , partem terre patris et matris que ad eum contingebat , tam eam que censum Beato Iermano Parisiacensi debebat , quam eam quam de alodio tenebat , ecclesie Vallis Lucentis , in qua conversum se fecit , consensu matris sue , libere habendam et perpetuo possidendam concessit .


Post intervallum vero temporis , Thobaldus , monachus , qui tunc temporis res Beati Iermani Balneolis servabat , terram illam censualem quam frater Girardus de Beato Iermano tenere debeat , monachis Vallis Lucentis habendam et libere possidendam , ut aliis heredibus per singulos annos pro uno nummo concessit .


In nummi pro censu annuo receptione a predicto Theobaldo , monacho , facta et concessa interfuerunt : Milo , presbiter ; Bern Valius , ipsius monachi villicus ; Hescelinus , molendinarius ; Odo , faber ; Arnulfus , filius Galteri Revelli .


| Philippo dedit vinea de Bello Monte | Ego Hugo , Senonensis archiepiscopus , presentibus et futuris notum facio quod Philippus , filius Constantii concessit Petro , abbati Vallis Lucentis , et fratribus in ibi deo servientibus vineam unam in Bellomonte circa vallem eiusdem loci , laudantibus et concedentibus patre suo , Constantio , et uxore sua , Tecia , et filiis suis , Gaufrido , Iohanne , Odone , filiabus quoque Aemelina et Agnes .


Hoc etiam donum laudavit Iordanis , frater eiusdem Philippi , sorores quoque eius Avelina et Belissent , uxor bauduini .


Girardus etiam , abbas Sancti Petri Vivi , laudavit , in cuius censu est predicta vinea .


Huius rei testes sunt : Odo , decanus ; Christianus , sacerdos ; Odo Magnus ; Gaufridus ; Sado ; Bauduinus ; Garnerius Espertels , maior Sancti Petri Vivi .


Actum est hoc Senonis , anno ab incarnatione Domini Mo Co LXo III .


| Sibille de Toroneio usum pasturis | Ego Hugo , Dei gratia Senonensis archiepiscopus , volo et presentes et futuros rei geste in meo tempore certam habere noticiam .


Quia scilicet Domina sibilla de Toroneio et Henricus , filius eius , dederunt , pro Dei amore et remissione peccatorum suorum , omnibus diebus vite sue ecclesie Vallis Lucentis usuarium in omnibus nemoribus suis et in planis ad usus ovium et arietum suorum , tali modo : quod custodes ovium accipiant in ipsis nemoribus que eis necessaria sunt , scilicet ad ignem , ad tugurium et rametam .


Huius rei testes sunt : Girardus , capellanus de Toreneio , et Radulfus , villicus .


Et ut hoc ratum et inconcussum habeatur , precibus eiusdem Sibille , littere traditum sigillum nostri impressione confirmatur .


| Federatio inter ecclesiam Vallis Lucentis et ecclesiam Paraclitensis | In nomine sancte et individue Trinitatis .


Notum sit omnibus fidelibus , tam presentibus quam futuris , quod Norpaldus , abbas Vallis Lucentis , et Heluildis , abbatissa Paraclitensis , quibusdam querelis quas inter se iste due aecclesie diu habuerant depositis , federationem quandam propter pacis caritatisque custodiam inter se composuerunt , talem , videlicet , quod predictus abbas Vallis Lucentis dedit et concessit aecclesie Paraclitensi omnes partes nemorum quas aecclesia Vallis Lucentis habebat et possidebat in territorio Poiseiensi , a via , scilicet , que tendit a Poiseio Balneolis , nemus , videlicet , illud quod vocatur Faconeis , et nemus illud quod Elisabeth de Villa Mauri dedit aecclesiae Vallis Lucentis , et nemus illud quod Gauterus de Fonteneto dedit eidem aecclesiae Vallis Lucentis , ita tamen quod terram arabilem , ubicumque fuisset , sibi aecclesia Vallis Lucentis retinuit .


Ista predicta et nominata aecclesia Vallis Lucentis dedit et concessit aecclesie Paraclitensi , et abbatissa Paraclitensis econverso dedit et concessit ecclesie Vallis Lucentis quicquid habebat et possidebat in territorio Poiseiensi , ita tamen quod nemora sibi retinuit , a via Poisei que tendit Balneolis , et tali pacto : quod nichil ulterius in territorio illo , quoquomodo , ecclesia Paraclitensis adquireret ; et si in territorio illo aliquid aecclesie Paraclitensi pro elemosina datum fuerit , et ecclesia Vallis Lucentis hoc habere voluerit , dimittet ei ecclesia Paraclitensis , cum consilio virorum sapientium et discretorum .


Similiter , etiam abbatissa Paraclitensis dedit ecclesie Vallis Lucentis quicquid habebat et possidebat in territorio Berneriarum , et tali pacto : quod nichil ulterius ecclesia Paraclitensis adquireret a vado quod est subtus domum Radulfi de Fucherolis , et a via que tendit ad graveriam de Pontibus inter duo nemora de Capella , et a piro quod vocatur de Croisun per viam que vadit ad Fontem Macum usque ad riveriam Seccanae , nisi pro elemosina aliquid eis datum fuerit .


Et si illud quod pro elemosina aecclesia Paraclitensi datum fuerit , ecclesia Vallis Lucentis habere voluerit , dimittetur ei , cum consilio virorum sapientium et discretorum .


Similiter , ecclesia Vallis Lucentis nichil adquirere poterit a terminis istis , qui nominati sunt , usque ad Paraclitum , et a Tranquilleio usque ad Sanctum Martinum de Bucenai , et a Sancto Martino usque Gellennas per pontem Alberici .


Similiter , etiam nichil adquirere poterit ecclesia Vallis Lucentis a finibus Poisei per viam quae ducit Lanerieum usque ad Marcelleium et usque ad Planteiz , nisi forte aliquid pro elemosina ei datum fuerit .


Et si ecclesia Paraclitensis hoc quod inter terminos istos aecclesiae Vallis Lucentis datum fuerit habere voluerit , dimittetur ei , cum consilio virorum sapientium et discretorum .


Iterum , a riveria Tranquillei usque ad abbatiam Vallis Lucentis , aecclesia Paraclitensis nichil adquirere poterit , nisi hoc modo quo dictum est .


Nemus iterum illud quod abbas Vallis Lucentis retinuerat , a via Poisei que tendit Balneolis , preter nemus Hugonis Paltunerii et nemus Sancti Pauli dedit aecclesiae Paraclitensi , ita quod illud non scinderet , nisi quantum necessarium esset usui carrucarum .


Cetera sibi retinuit glandes , scilicet ita quod porci de Paraclito nisi consensu abbatis Vallis Lucentis ibi pascere non poterunt .


Hec federatio facta fuit primum apud Triagnium , in monasterio sanctimonialum , ita quod mediator et testis fuit : Domnus Ansellus de Triagnio ; et filius eius , Garnerius ; Theobaldus , capellanus ; et Gundricus , presbiter ; et Radulfus Buissuns ; et Teobaldus de Veneseio ; et Domina Helisendis , uxor Domni Anselli ; et soror eius , Domina Comitissa .


Hec federatio postea adcredentata et totius capituli consensu confirmata fuit apud Paraclitum et in ipso capitulo , presente Domno Milone de Nogento et Gauchero , nepote eius , et Erado , presbitero , et multis aliis .


Et ut hoc ratum et inconcussum omni tempore habeatur , signatum est atque firmatum sigillo abbatis Vallis Lucentis et abbatisse Paraclitensis .


| Abbatis Sancti Petri Vivi | Notum sit omnibus fidelibus Christianis quod abbas Sancti Petri Vivi , Herbertus nomine , vendidit ecclesie Vallis Lucentis , pro emenda quadam terra aecclesiae suae utiliore , quicquid ecclesia Sancti Petri Vivi habebat in territorio Curginei et Poisei , excepta terra que ad elemosinarium pertinebat apud Poiseium .


Quod monachi aliquamdiu laudare recusantes , precibus Lodovici , regis Francorum , et Domini Papae Eugenii , et Bernardi , abbatis Clarevallis , tandem laudaverunt .


Abbas qui ei successit , Girardus nominae , et laudavit et confirmavit .


Et in presentia eius , omne capitulum hoc iterum laudavit , sub tali conditione : quod terram Fontium non emerent , nisi consensu aecclesie Sancti Petri Vivi .


Iolduinus , scilicet prior , laudavit ; et Ioscelinus de Sormerei , nepos eius ; Galterus de No ; Petrus Arverinensis ; Odo de Ioviniaco ; Hugo de Iulian . ;


Ernaldus et Ernaldus , avunculus , scilicet , et nepos ; Seguinus ; Theobaldus , filius Beatricis ; Philippus ; Gaufridus ; Iohannes de Pruviniaco ; Fulco , elemosinarius ; Stephanus et Petrus , filii Stephani de Balchesi ; Dodo de Boal ; Alexander de Ioviniaco ; Iohannes de Ioviniaco ; Andreas de Pareio ; Henricus de Pruiniaco ; Fulcherus de Ioviniaco ; Reinbadus ; Radulfus ; Willelmus de Pruviniaco ; Reimundus ; Galterus de Curte Aun ; Teodericus de Servenni ; Salo Esvente ; Balduinus de Malleoth ; Petrus de Sancto Remigio ; Alelmus de Pruviniaco ; Odo , puer ; Seguinus , puer .


Huius rei testes fuerunt : Urricus ; Odo , filius Teobaldi ; Gunteri , maior ; Galterus , decanus ; Iosbertus , cubicularius ; Garinus , cocus ; Sado de Ioviniaco ; Galterus Fulchure ; Henricus , filius Adam ; Balduinus Nuiardus ; Constantius Ribaldus ; et Gaufridus , cognatus eius ; et multi alii .


Et ut hoc ratum et inconcussum omni tempore haberetur , signatum est atque firmatum impressione sigilli predicti abbatis Girardi et Domini Hugonis , Senonensis archiepiscopi .


Factum est hoc , anno ab incarnatione Domini Millesimo Centesimo Quadragesimo VIII , in capitulo Sancti Petri Vivi , III kalendas Ianuario .


| Helduini de Matriolis .


De dono terre | Henricus , Dei gratia Senonensis archiepiscopus , Notum esse volumus , tam futuris quam presentibus , Helduinum de Matriolis , in presentia nostra , monachis Sancte Marie de Valle Lucenti concessisse quicquid ipse possidebat in terris , cultis et incultis , sive in pratis et nemoribus , ab abbatia usque ad Posiacum ; insuper et feodum quod Bauduinus Sancte Columbe de Placia ubicumque iaceret , vel circa predictam abbatiam vel in Nova Villula , de eo tenebat .


Hoc enim concesserunt uxor eius , Richildis , et Bauduinus , filius eius .


Huius rei testes sunt : ex parte monachorum , Symon , Wastinensis Archidiaconus ; Magister Goslenus ; Iterius , miles ; Eodardus ; Garinus , noster pretor ; et Rainaudus Dapifer .


Ex parte vero ipsius Helduini , testes sunt : Stephanus de Toriniaco ; Soltanus , miles ; Fulco , filius Hugonis de Roseio .


Actum est hoc publice in curia nostra Senonis , anno ab incarnatione Domini M C .


XXX VI , inditio XIII , epacta XV , Ludovico , rege Francorum , regnante .


| Helduini de matriolis venditio terre | Henricus , Dei gratia Senonensis ecclesie archiepiscopus , omnibus notum fieri volumus , tam presentibus quam futuris , Helduinum de Matriolis quicquid habebat , in terris , vel in pratis , seu in nemoribus , a molendino qui dicitur de Quosello usque ad Poiseium , in presentia nostra in domo pontificali , concedentibus uxore sua , Richilde , et filio , Balduino , aecclesiae de Valle Lucida , pro remedio animarum suarum et antecessorum suorum , dato tamen quodam precio , iure perpetuo possidendum concessisse .


Huius rei testes fuerunt : Girardus , abbas Sancti Remigii ; et Magister Goslenus ; Stephanus ; Stephanus de Torinniaco ; et filius eius , Odardus ; et Daimbertus de Ioviniaco ; et Balduinus Capreolus ; et Iohannis Barutellus .


Anno ab incarnatione Domini , Millesimo Ducentesimo XXXmo V , Indictione XIII , Epacta IIII .


| Columbe uxoris Hugonis de Eglinneio de qua decima | Notum sit presentibus pariter ac futuris quod Domina Columba , uxor Hugonis de Eglineio reliquit in manu Domni Henrici , Senonensis archiepiscopi , omnem decimam que ad se pertineret de omnibus que Monachi de Valle Lucida operati fuerint , manibus , carrucis vel precio , seu quolibet modo , in omni parrochia Curgeneii ; et , ipsa presente ac volente , idem archiepiscopus donavit eam eisdem monachis perpetuo possidendam .


His interfuerunt testes : Symon , archidiaconus ; Paulinus , canonicus ; Odo , capellanus , canonicus ; Fulco de Valle Mauri , decanus .


Actum anno ab incarnatione Dominica Millesimo Ducentesimo Vicesimo Nono , kalendas Aprilis , apud Vallem Lucidam , die , scilicet , qua benedictum est atrium eiusdem loci .


Porro Garnerius , filius Domine Columbe , hanc predictam decimam eisdem monachis antea concesserat apud Villam Mauri , audientibus Ansello de Triagnio , Tecelino de Villa Mauri , Richero Aguilun .


Et post benedictionem prefati atrii , iterum ipse , cum matre sua , apud Villam Mauri , omni que prediximus laudavit et confirmavit .


Et hoc attestantur : Odo de Villa Mauri ; Girardus , frater Drogonis Strabonis ; Isenbardus , presbiter ; Guitbertus , filius Hugonis , venatoris ; et Gibaldus , frater eius ; et Vitalis de Campo Lupi .


Hec prescriptura concesserunt et laudaverunt Guntelmus , de cuius feodo ipsa decima erat apud Nangeium , coram testibus : Odone clerico de mairoles et Guidone fratre eius Stephano de mariolis et petro rufo et filius ipsius , Guntelmi petrus apud mairoles , audientibus : stephano de mairolis , Hugo de belveir , Guitberto de campiniaco Pagano asino et fratre eius normano .


| Landrici filii Herberti Durdun De decima terrarum quam monachi colunt | Notum sit presentibus pariter et futuris quod Landricus , filius Herberti Durdun , reliquit in manu Domni Henrici , Senonensis archiepiscopi , omnem decimam que ad se pertineret de omnibus que monachi de Valle Lucida operati fuerint , manibus , carrucis vel precio , seu quolibet modo , in tota parrochia Curgenii ; et , ipso presente ac laudante , idem archiepscopus donavit eam predictis monachis perpetualiter possidendam .


Horum testes sunt : Odo , canonicus ; Fulco de Valle Mauri , decanus ; Ansellus de Triagnio ; Arnulfus de Insulis ; Hugo de Bleve .


Actum kalendas Aprilis , anno ab incarnatione Domini M C XXIX , apud Vallem Lucidam , die qua benedictum est atrium ipsius loci .


Hanc autem decimam sepedictis monachis antea concesserant herbertus pater ipsius landrici et Pontius frater eius apud triagnium , testantibus : predicto Ansello , Hugone de Retges , Arnulfo de Insulis , Philippo Bibente Sequanam , Willelmo Chaillou .


Omnia hec predicta concessit , laudavit et confirmavit Petrus Rufus , de cuius feodo ipsa decima erat , apud Nangeium , coram testibus : Odone , clerico de Mairolis ; et Guidone , fratre eius ; Stephano de Mariolis ; Ebrardo Guainart ; Guntelmo Ansberto ; Constantio .


| Approbat Henricus elemosinam patris sui Hugonis Belet tres sextarios bladi percipiendos annuatim a Corcerroi | Officialis curie Senonensis , omnibus presentes litteras inspecturis in Domino salutem .


Noverint universi quod filius Hugonis Belet , militis , Henricus nomine , in nostra presentia constitutus recognovit quod dictus Hugo in extrema voluntate sua dederat in elemosinam ecclesie Vallis Lucentis unum sextarium siliginis et duos sextarios ordei ad mensuram Trianguli de terris suis arabilibus sitis apud Corcerraium , per manum illius qui easdem terras tenebit annis singulis ad festum sancti remigii persolvendos .


Quod hanc elemosinam idem Henricus coram nobis approbavit voluit et concessit promittens firmiter et creentans quod per se vel per alios contra dictam ecclesiam questionem aliquam super hoc non move-bit .


Quod autem audivimus et recognitum fuit coram nobis , ad petitionem parcium sine preiudicio alterius , sub sigillo Senonensis curie testificamur .


Actum anno Gratie , Mo CCo Vicesimo Secundo , mense Aprili , Sabbato ante Dominicam qua cantatur Letare Iherusalem .


| Hectoris de Nongento De dono terre in finagio Poseii .


| Ego hugo dei gratia senonensis archiepiscopus notum fieri volumus tam presentibus quam futuris quod hector de nongento dedit in elemosinam deo et sanctae mariae de valle lucente monachisque in ibi divinis obsequiis mancipatis quicquid terre habebat inter terras eorundem monachorum citra viam illam que tendit de Poseio ad villam que vocatur Bainos , et terram aliam cum prato que sita est iuxta semitam molendini Ebroini .


Aliam etiam particulam terre dedit circa duo iugera que est desuper viam Petre Doelene .


Huius rei testes fuerunt : Galcherus , clericus de Nongento ; Iterius de Malni ; Garnerius de Sancto Albino ; Dominus etiam Girardus de Nongento , per cuius manum hoc idem factum est , testis fuit .


Hoc laudavit uxor eiusdem Hectoris et predictus Dominus Girardus de Nongento , de cuius feodo hoc erat , et Elisabeth , uxor eius , et duo filii eorum , Milo et Iohannis .


Attestantibus : Erardo Capello ; Garino , capellano , nepote eius ; Roberto de Fonteneto ; Ricardo , nepote predicti Domini Girardi ; Rainaudo de Sinefort ; Rainaudo Pelicuns ; et Iosleno , filio eius ; Garino Mala Buca .


Et quia donum istud in nostra parrochia situm est , auctores vero eiusdem doni et laudatores Trecensis ecclesie iuris sunt , placuit predictis monachis ut , tam nostri sigilli impressione quam venerabilis fratris et coepiscopi nostri , Domini Henrici Trecensis , presens cartula firmaretur in testimonium perpetue veritatis .


| Sibille de Toroneio et Henrici filii eius .


De pasturis | Ego Hugo , Dei gratia Senonensis archiepiscopus , volo et presentes et futuros rei geste in meo tempore certam habere noticiam .


Quia scilicet Domina sibilla de Toroneio et Henricus , filius eius , dederunt , pro Dei amore et remissione peccatorum suorum , omnibus diebus vite sue ecclesie Vallis Lucentis usuarium in omnibus nemoribus suis et in planis ad usus ovium et arietum suorum , tali modo : quod custodes ovium accipiant in ipsis nemoribus que eis necessaria sunt , scilicet ad ignem , ad tugurium et rametam .


Huius rei testes sunt : Girardus , capellanus de Toreneio , et Radulfus , villicus .


Et ut hoc ratum et inconcussum habeatur , precibus eiusdem Sibille , littere traditum sigillum nostri impressione confirmatur .


| Quod domus Fulconis emancipata sit a debito Templariorum | Frater Haymardus , thesaurarius domus Milice Templi Parisiensis , universis presentes litteras inspecturis in Domino salutem .


Noverit universitas vestra quod nos quitamus et penitus absolvimus domum Fulconis de Senonis , civis Trecensis , cum cellario et appenditiis totius domus , que sita est in clauso prope ecclesiam Beate Magdalene .


Quam domum dictus Fulco nobis obligaverat pro debito quo nobis tenebatur .


Et venditionem quam de dicta domo dictus Fulco , et Margarita , uxor eius , et liberi ipsius , fecerunt Domino Iohanni , sacerdoti Sancti Remigii , volumus et laudamus et coram nobis recognitum testificamur , nec de cetero in dicta domo aliquid poterimus reclamare .


| De domo Fulconis de Senonis sita in clauso Trecense quomodo fuerit acquisita | Ego , Wllelmus Putamoneta , domini comitis Campanie ballivus , notum facio omnibus audituris presentes litteras et visuris quod Fulco de Senonis , civis Trecensis , in mea et multorum presentia constitutus , tam sponte quam publice , recognovit se vendidisse Venerabili Viro Domino Iohanni , presbitero Sancti Remigii Trecensis , domum suam , que est in clauso Trecense prope ecclesiam Beate Marie Magdalene , cum cellario et appendiciis eiusdem domus , tali siquidem pacto inter eos addito et recognito et firmato : quod prefatus Dominus Iohannes debet ipsum Fulconem acquitare erga abbatem et conventum Vallis Lucentis de decem et centum libris Parisiensibus quas eis debebat ; preterea , de decem libris annui et perpetui redditus , quas predictus Fulco abbati et conventui promiserat se assignaturum pro faciendo apud eos imperpetuum anniversario patris et matris sue .


Preterea , dictus Dominus Iohannes debet eidem Fulconi ducentas libras Pruvinenses ultra acquitationem predictam .


Fulco vero se devestivit sollempniter de domo predicta et Dominum Iohannem sollempnius investivit , laudantibus , volentibus et benigne consentientibus Margarita , uxore sua , et liberis suis , hoc , videlicet , pacto : quod si in posterum aliquis appareret qui ratione hereditatis vel cuiuslibet alterius rei in hac venditione aliquid reclamaret , Fulco fiduciavit , et uxor eius , que ad portandum Domino Iohanni garantiam super hiis rectam et solitam , ponit in manu Domini Iohannis universa que habet , tam mobilia quam immobilia , usque dum ea que vendita sunt ei remanerent in pace .


| Petrus Gibaudus dat vi nummos | Notum sit omnibus presentibus pariter et futuris quod Petrus Gibaudus dedit in elemosinam ecclesie vallis lucentis , pro redemptione anime sue et parentum suorum , VI nummos quos habebat in terra ubi sedet domus Reinaldi Ammiraudi .


Hoc donum laudavit Aidelina , uxor sua , et filii eorum Herbertus , Girardus et Odo , et soror eorum , Hermengardis .


Item , Martinus de Furno , eodem modo , dedit duos denarios in eadem terra .


Hoc donum laudavit uxor sua , Aalais , et filii eorum , Gileth et Iosbertus , et Feligete , soror eorum .


Hoc etiam donum laudaverunt Girardus et Iohannes Rebors , fratres eius .


Huius rei testes fuerunt : Rainaldus , presbiter de Molinons ; et Pontius , monachus , dictus de Pruvino et multi alii .


| De hominibus ecclesiae Vallis Lucentis | Omnibus presentes litteras inspecturis , Magister Michael , curie senonensis officialis , in Domino salutem .


Noverint universi quod Iohannes , dictus villanus de Villa Nova Regis , et Oelina , uxor eius , dicta villana , coram nobis constituti , recognoverunt et concesserunt se esse homines de capite ecclesie Vallis Lucentis , volentes et concedentes quod si eos sine prole de se ipsis suscepta mori contigerit , omnia bona sua , tam mobilia quam immobilia , sint ecclesie supradicte ; sed si prolem habuerint , liberi eorum erunt homines de corpore ipsius ecclesie sicut et iidem Iohannes et Oelina et habebunt hereditatem parentum suorum .


Et hec omnia que superius sunt expressa , dicti Iohannes et Oelina , uxor eius , fiduciaverunt se firmiter servaturos et res Vallis Lucentis ecclesie bona fide .


| Donum Mauricii de Lenis ab ulmis Lallei usque ad abbatiam | Sciant presentes et posteri quod Mauricius de Lenis et frater eius , Raaldus , concesserunt monachis de Valle Lucente quicquid habebant ab ulmis Lallei usque ad abbatiam , et in plano et in bosco , et ab eisdem ulmis usque ad vineam frooldi .


Hoc laudaverunt apud Villammauri ipse Mauricius , et frater eius , et uxor eiusdem Mauricii , Sedela , et filius eius , Petrus .


Hoc donum audierunt : Hubertus et Iterus , canonici ; Orricus de Plasseio ; Drogo Strabo , Girardus , frater eius ; Garnerius de Fusseio ; et frater eius , Anselmus ; Gibaldus ; et Iterus , venator , frater eius .


Hoc etiam laudavit uxor Raaldi in domo sua apud Lenas cum pueris suis Ernaldo , monacho Vallis Lucentis , audiente Petro de Renniaco .


Abbati Cisterciensi , et caeteris Abbatibus , et monachis Cisterciensis Ordinis .


Si quis autem hoc attemptare presumpsit , indignationem omnipotentis Dei et Beatorum Petri et Pauli , apostolorum eius , se noverit incursum .


Datum Lateranum , VII kalendas . . . . . . .


In nomine sancte et individue Trinitatis , ego Guido , Senonensis archiepiscopus , universis sancte matris ecclesie filiis notum fieri volumus quod controversia que vertebatur inter Iacobum de Eschegiis et domum Vallis Lucentis in hunc modum , in nostra presentia , terminata est : fratres Vallis Lucentis in nemus Eschegiarum , cuius media pars iuris eorum est , tam in plano quam in bosco , duos forestarios statuerit , predictus vero Iacobus unum .


Diffinitum denique est quod si quis in predictum nemus aliquam forte violentiam vel iniuriam predictis fratribus Vallis Lucentis inferre presumpserit , idem Iacobus nulli poterit ferre auxilium vel garantiam .


Hoc laudaverunt , in presentia nostra , predictus Icobus et Oldoinus , frater eius , audientibus : Hugone , archidiacono ; Renardo ; Magistro Radulpho ; Vitali , decano ; Willelmo de Malo Nido ; Berengario de Villamauri .


Hoc ipsum laudaverunt Agatha , uxor Iacobi , et Oldoinus , filius eius , et Emelina et Ranza , filie eius , in presentia Vitalis , Decani .


Huius rei testes sunt : Gauterius de . . .


e , Frater Gue . . . .


| Depositione habita inter ecclesia Vallislucentis et Iacobum militem . . .


nemore Eschegiarum | . . .


Noverit universitas vestra quod Iacobus de Eschegeiis , cum esset excomunicatus pro magnis quas fratribus de Valle Lucente super nemore quodam apud eschegias inferebat sepius iniuriis , vendebat enim totum et vastabat , qui quartam partem tantum in eo habebat , tandem venientes ante nos et volens absolvi , noveritis abbate et fratribus mit . . .


usque ad quinque annos in foresta , ita quod in terris monachi in eo nichil capiendi et Iacobus nechil . . .


istius Iacobi combustione . . .


monachis , nec Iacobo infra predictum terminum licebit cum vero quinque anni completi fuerint .


Si de pari assensu monacorum et Iacobi , provenerit nemus illud , sub predicto tenore in foresta manebit .


Aut si partiri voluerint , ipsi medietatem suam , Iacobus quartum suum , percipiet .


Et si Iacobus forte particionem impediret , excommunicationi cui prius suppositus erat subiaceret .


Pactionem istam iuraverunt Iacobi et fratres sue bona fide tenendam .


Dedit inde plegios Berengarium de Villa Mauri .


Affuerunt autem huius rei testes : Odo , decanus Senonensis ; Haicius , cellerarius ; Magister Girardus ; Bartolomeus Dapifer ; Sevinus de Toriniaco ; et alii plures .


| Bartolomeus vendit duas partes terre de marneria de Grom terciam dat in elemosinam | Omnibus presentes litteras inspecturis , Magister Michael officialis Senonensis , salutem in Domino .


Noverint universi quod , in presentia nostra constitutus , Bartholomeus de Burgo Sancti Petri Vivi , clericus , recognovit se dedisse in perpetuam elemosinam fratribus vallislucentis terciam partem terre sue de marneria site apud gron in censiva Salonis clerici de Malleio Vicecomitis , et vendidisse alias duas partes eiusdem terre prefatis fratribus pro decem libris Parisiensibus suis quittis , promittens fide prestita in manu nostra se fratribus antedictis super prenotata terra debitam garantiam portaturum et se in ea nichil de cetero reclamaturum .


Quod autem audivimus et recognitum fuit coram nobis , ad petitionem partium sine preiudicio alterius , sub sigillo Senonensis curie testificamur .


omnium hominibus de Regniaco . . .


Tronchoi de Marne Crose .


| Garnerus , Dei gratia Trecensis episcopus , omnibus ad quos littere iste pervenerint , in Domino salutem .


Noverint universitas vestre quod cum inter monachos Valllis Lucentis et homines de Raigniaco super possessione nemoris de Tronchoi , sive de Marne Corse , questio verteretur , in qua nos et bone memorie Iterus , abbas Sancti Lupi Trecensis , auctoritate Domini Meliori , tituli Sanctorum Iohannis et Pauli presbiteri cardinalis , tituli apostolice sedis legati , eramus iudices constituti , cum a nobis utrique parti dies assignata fuisset de compositione facienda , nec idem coniudex noster diei quam prediximus interesset , de assensu parcium , que per nos solum pacem reformari voluerunt in hunc modum inter ipsos compositio intercessit : quod monachi partem dicti nemoris que est de latere granchie eorum , Cereli nomine , incipiens a planis de Coloors , per factum et inde per marnerias usque in vallem Loerez libere et quiete absque contradictione qualibet in perpetuam possidebunt , nec in ea dicti homines aliquid poterunt capere vel in posterum reclamare .


In residuo vero parte eiusdem nemoris , dicti monachi tanquam in proprio pro sua sument eis necessare voluntante , preter hoc : quod eis in dicta parte ista terram ad excolendum rumpere non licebit ; in qua etiam dicti homines de Raigniaco suum usuarium habebunt .


Hoc itaque , sicut pro bono pacis fuit ordinatum , Iocelinus , vicecomes ; et uxor illius ; et Petrus , miles Thoquns ; et Godinus ; et Galiena , mater eius ; ad quos Regniaci spectat dominium , omnimodis approbarunt .


| Fratres Templi conceditur eisentias solitas | Guido , Dei gratia Senonensis archiepiscopus , omnibus ad quos presentes littere pervenerint in Domino Salutem .


Noverit universitas vestra quod frater Radulphus procurator fratrum Milicie Templi in Francia et fratres domus Templi de Coleoirs , in presentia nostra constituti dilectissimis filiis nostris fratribus Vallislucentis habendum concesserunt id quod in terra sua prius habere consueverant tam in pascuis quam in aliis eisentiis .


| Recognovit Vitalis presbiter de reni quod ei data fuerat decima ad vitam | , Dei gratia Trecensis episcopus , omnibus presentes litteras inspecturis in Domino salutem .


Noverint universi quod Vitalis , quondam presbiter Regniaci , anime sue saluti providere cupiens , nobis recognovit quod Norpaldus , bone memorie quondam abbas Vallis Lucentis . . .


decimationis de Cereliaco ad ecclesiam Vallis Lucentis pertinebat in . . .


| Petrus de Valeriis recognovit . . .


rat | Guido , Dei gratia Senonensis archiepiscopus , omnibus ad quos littere iste pervenerint , in Domino salutem .


Notum fieri volumus , tam presentibus quam futuris , quod querela vertebatur inter monachos Vallis Lucentis et Pontiniaci et Petrum , filium Petrum de Valeriis super quibusdam possessionibus que sunt in confinio de Seant et de Cereliaco et de Valle Lucenti , quas idem monachi dono ipsius Petri et antecessorum suorum possidebant , cui predictus Petrus contradicere nitebatur .


Pro quo , fratres Vallis lucentis predictum Petrum de garantia quam ab eo exigebant de nemore de Lanci , quitaverunt .


Quitavit Gontrannus decimam de Regniaco | Garnerius , Dei gratia Trecensis episcopus ecclesia humilis , et Guiterus , abbas Sancti Lupi Trecensis , omnibus ad quos littere iste pervenerint in Domino salutem .


Noverit universitas vestra quod discordia que vertebatur inter fratres Vallis Lucentis et Gontranum , presbiterum , super tribus modiis decime de Regniaco , quos idem Gontrannus diu possederat et predicti fratres iuris sui asserebant esse , tali modo pacifacata est : prefatus Gontrannus predictam decimam ex tota resignavit et in bona pace fratribus eam in perpetuum quittavit .


Prenominati vero fratres , pro bono pacis , sepedicto Gontranno novem libras dederunt tali condicione : quod iustam garantiam portabit eis de decima .


De hac autem conventionem firmiter observanda , videlicet de garantia portanda , et de restituenda pecunia , Milonem de Sancto Albani adversum fratres constituit responsorem .


Actum anno incarnati Verbi Mo Co Nonagesimo Quinto .


| De de ferragio faciende in nemore Eschegiarum | Guido , Dei gratia Senonensis archiepiscopus , omnibus ad quos littere iste pervenerint in omino salutem .


Notum fieri volumus quod cum monachi de Vallelucenti medietatem dicantur habere per omnia in nemore de Eschegiis , Iacobus , miles de Eschegiis , prohibuit eis ne ligna in nemore illo caperent ad decoquendum ferrum vel lateres qui venderentur .


Et cum causa inde verteretur coram nobis , res ad id devenit quod prefatus Iacobus prohibitionem quam fecerat emendavit Ulrico , abbati , et concessit ei et fratribus suis , tam ad ferrum et lateres quam ad alia , plenarium per omnia usuarium sicut habere consueverant .


| Cognoverunt homines de Seant quod non habent usum in Cereli | Guido , Dei gratia Senonensis archiepiscopus , omnibus ad quos littere iste pervenerint in Domino salutem .


causam nobis commisisset debito fine decidendam que vertebatur inter monachos Vallis Lucentis et homines de Seant , super usuario quod idem homines clamabant in nemoribus predictorum que adiacent finibus grangie de Cereli et de Logiis , pro quo etiam molestias et dampna plurima prefatis monachis intulerant .


Tandem a deo processum est in negotio illo quod monachi probationes suas coram nobis deposuerunt , per quas constitit quod predicti homines nullum habent in prescriptis nemoribus usuarium et ipsi ididem recognoverunt , confitentes culpam suam quod super hoc monachos iniuste sepius vexaverunt , quam in nemoribus sepedictis nullum usuarium habent , preter carbonagium de lignis mortuis duo capita ad terram habentibus , ita quod pro unaquaque securi , redderent monachis Vallis Lucentis singulis mensis duos denarios de carbonagio .


Et non quilibet de Seanz habent usuarium predictum , sed tantummodo illi qui de Cerilli sunt nati : Ansaudus , scilicet , prepositus ; et renaldus , filius eius ; Theobaudus Serviens ; Renaudus de Plaisseio ; Christianus Dux ; et Robillardus , frater eius ; Gosbertus de Cheseio ; Herbertus Sarpeta ; Christianus Pertuiset .


Data per manum Magistri Petri , cancellarii nostri anno incarnati Verbi Mo Co LXXX VIo .


| appellatio interposita ad dominum papam contra vice comitem Iovigniaci | Petrus , Dei gratia Senonensis archiepiscopus , Petrus , Parisiensis , et Guillelmus , Meldensis , episcopi , omnibus presentes litteras inspecturis in Domino salutem .


Noverint universi nos litteras abbatis-prioris Sancti Petri de Monte et prioris Sancti Salvatoris Meledensis , iudicum a sede apostolica delegatorum , inspexisse sub hac forma : . . ,


abbas-prior Sancti Petri de Monte , prior Sancti Salvatoris Meledunensis , omnibus presentes litteras inspecturis salutem .


Cum causa verteretur coram nobis , auctoritate domini pape , inter abbatem et conventum Vallis Lucentis , ex una parte , et Nobilem Virum Iohannem , vicecomitem Iovigniaci , ex altera , et idem Iohannis peteret absolvi a sententia , qua dicebat se fuisse innodatum per officialem Senonensem .


Manachi vero ab hac interloquutoria ad curiam Romanam appellarunt . . .


sue terminum prefigentes .


| Compositio de decima de Reigni cum Nicholao persona eiusdem ville | Petrus dei gracia senonensis archiepiscopus omnibus presentes litteras inspecturis salutem in Domino .


Noverint universi quod cum coram nobis inter venerabilem virum , abbatem , et monachos Vallis Lucentis , ex una parte , et Nicholaum , personam ecclesie de Regniaco , ex alia , fuisset aliquandiu litigatum super tercia parte decime de Regniaco , quam predictus Ni-cholaus ab eisdem abbate et monachis nomine ecclesie sue petebat , tandem composuerunt amicabiliter in hunc modum : quod dictus Nicholaus et successores eius in granchia decimatoria de Regniaco de blado monachorum , dimidium modium frumenti , et dimidium modium ordei , et dimidium avene , percipient annuatim et propter hoc , predictus Nicholaus eisdem abbati et monachis si quid iuris habebat in tercia parte memorate decime , quitavit perpetuo pacifice possidendum , salvo tamen uno modio bladi , videlicet quatuor sextariis frumenti , duobus siliginis et sex ordei .


Quod idem Nicholaus in tota decima percipere consueverat et , tam ipse quam ceteri successores eius , sunt in perpetuum in dicta decima nichilominus percepturi , salvo etiam iure utrinque partis novalium futurorum .


| De parte decimarum de Rini petita contra Magistrum Odonem | Petrus , Dei gratia Senonensis archiepiscopus , omnibus presentes litteras inspecturis in Domino salutem .


Noverint universi quod cum Nicholaus , presbiter de Regniaco , nomine ecclesie sue , peteret a Magistro Odone quandam partem veteris decime site in parrochia de Regniaco , quam idem magister dicebat se iure hereditario possidere , tandem amicabilis compositio intercessit in hunc modum : quod dicta ecclesia de Rigniaco in perpetuum haberet unam medietatem ipsius decime et dictus magister aliam medietatem .


Post modum , ipse magister , coram nobis constitutus , partem suam eiusdem decime supradictam in perpetuam elemosinam donavit ecclesie Vallis Lucentis .


| De XL libris quas Stephanus de Corfrahaut debuit | Omnibus presentes litteras inspecturis , Magister Michael , curie Senonensis officialis , in Domino salutem .


Noverint universi quod Stephanus de Corfrahaut miles , in nostra presentia constitutus , fratribus Vallislucentis , pro XL libris Pruvinensium quas ei debebat , sicut est ipse confessus coram nobis , quicquid habet apud Cormonuncla et in appendiciis et pertinentiis suis , exceptis nemoribus , obligavit et concessit tamdiu percipiendum donec eis super eodem debito fuerit plenarie satisfactum .


Super his autem observandis firmiter et tenendis , Tomas li Grais et Garnerus Ragaut , milites , obligarunt se plegios coram nobis .


| De pacto de usu Logiarum pastura foreste que dicitur Rabiosa | Galterus , Dei gratia Senonensis archiepiscopus , omnibus presentes litteras inspecturis in Domino salutem .


Noverint universi quod fratres ecclesie Vallis Lucentis habent usuagium pasture herbe in foresta nostra que dicitur Rabiosa , tantummodo ad animalia unius grangie , que dicitur Grangia de Logiis , sed non poterunt in ea pascere porcos .


Actum apud Vallem Lucentem , anno Gratie Mo CCo Vicesimo Tercio , mense Ianuario .


| De decima de Direio Beati Petri quam Luca de Rigni dedit ecclesie Vallis Lucentis | Robertus , miseratione divina Trecensis ecclesie minister humilis , omnibus presentes litteras inspecturis in Domino salutem .


Noverint universi quod , in nostra presentia constituta , Luca de Regniaco spontanea recognovit se in perpetuam elemosinam contulisse ecclesie Vallis Lucentis quandam decimam quam habebat apud Dirreium Sancti Petri .


Quam collationem , Iohannes , clericus , filius eius , et Garnerus Chaderuns , miles , de cuius feodo decima predicta movebat , sicut idem miles dicebat , in nostra presentia laudaverunt .


| Compromissio de querela Huduini et Galteri de Sancto Benedicto | Garnerius , Dei gratia Trecensis episcopus , omnibus presentes litteras inspecturis salutem in vero salutari .


Noverit universitas vestra quod cum discordia diu habita fuisset inter fratres ecclesie Vallis Lucentis et Hulduinum de Sancto Benedicto , militem , et et Galterum , filium eius , super quibusdam querelis , tandem ex utraque parte compromissum fuit in Garnerum de Buciaco , et Herbertum de Meriaco , et Iterum de Flaciaco , milites , qui vicini erant , huic negotio terminando .


Qui siquidem inquisita diligentius rei veritate , pensatis utriusque partis meritis , in hoc uniformiter convenerunt : quod omnes extremitates nemoris que continebantur circa agriculturas predictorum fratrum per divisionem illius monticuli qui vulgaliter dicitur li Tuers , sicut protenditur a parte Hermenteriarum versus villam que dicitur Planteiz , predictis fratribus libere et absque reclamatione in perpetuum remanerent .


Preterea , quia querelas habebant de pasturis , arbitrati sunt predicti milites quia cum antiquitus fuisset villa in loco ubi grangia Hermenteriarum nunc sedet , que vicinis villis de Sancto Benedicto et de Cormononcle in pasturis dicebatur suis vicinitatis gratiam impendisse et ab eisdem accepisse , dictum suum exinde proferentes quia sicut ab antiquo facere consueverant se se possent recipere in pasturis alternatim in posterum , non de iure vel consuetudine , sed de liberalitate et gratia .


De alneto quoque , dictum fuit quod Hilduinus et filius eius investitura remanerent .


Quod quia predicti milites , Galterus et Hulduinus , Iterus , nobis testificati sunt nos auditis testimonium perhibentes , hoc ipsum ad peticionem fratrum scribi et sigilli nostri fecimus munmunimine confirmari .


| Gaufridus de Tranquillo quitat hereditatem nan de Villemor | In nomine sancte et individue Trinitatis .


Ego Garnerus , dominus Triagnelli , notum facio presentibus et futuris quod Gaufridus , filius Rigaut de Tranquel , et Emelina , uxor eius , a qua procedebat hereditas , in presentia mea laudaverunt Deo et ecclesie Vallislucentis et fratribus in ibi servientibus quicquid ipsi possidebant de hereditate iure Domine nan de Villemor et Petri , filii eius , et Felicitatis , filie eius , que mater predicte Emeline fuit , scilicet quartam partem nemorum et planorum , quorum aliud dicitur Booloit , aliud Iarbeel , aliud Bocies , aliud Brocia .


Dederunt insuper predicta ecclesia quicquid habebant in tribus partibus terre que est in Valle Vinart iuxta Boolei .


Hoc totum laudavit Felix , filius eorum , quem solum heredem loquentem habebant .


Huius rei testes sunt : Garnerius de Tranquoil , frater predicti Gaufridi ; Girardus de Paisi , patruus predicte Emeline .


Notifico etiam quod Hulduinus , clericus , filius Aleumi , maioris Marigniaci , vendidit quandam domum que est in foro Marigniaci fratribus predicte ecclesie .


Hoc laudaverunt fratres eius , Stephanus maior , et Iohannis , et Petronilla , uxor predicti Stephani .


Et ipse Stephanus vendidit quandam plateam que predicti domui adherebat .


Hoc laudaverunt fratres eius , Hulduinus et Iohannes , et uxor eius , Petronilla .


Huius rei testes sunt : Tebertus , capellanus Domini Garnerii ; Girardus de Paisi ; Gilo , miles Marigniaci .


Actum est hoc Marigniaci , anno incarnati Verbi Mo Co Octogesimo Sexto , quartodecimo kalendas Ianuarii .


| Godinus de Corcellis concessit Bocies et Booloi Vallilucenti | Ego Ansellus , dominus de Triagnel , notum facio , tam presentibus quam futuris , quod Godinus , miles de Corcellis , in presentia mea concessit ecclesie Vallis Lucentis quicquid habebat in Bociis et in Booloi , tam in bosco quam in plano , et iusticiam que ad eum pertinebat , preter usum nemoris quem sibi et hominibus suis retinuit .


| De tribus partibus terre in Valle Vinart approbatis | In nomine sancte et individue Trinitatis .


Ego Garnerius , dominus Triagnelli , notum facio omnibus ad quos littere iste pervenerint quod controversia quedam vertebatur inter Garnerum , et Tierricum , et fratrem eius , et abbatiam Vallis Lucentis super tribus partibus terre que sunt apud Regniacum , in Valle Vinart , in quibus mater eorum , Felicitas , uxor Gaufridi , a qua pendebat hereditas , et Petrus Chauderuns , frater ipsius Felicitatis , terciam partem possidebant quam dederunt in elemosinam abbatie Vallis Lucentis .


Predictus vero Garnerus et frater eius hoc se laudasse negaverunt et multas ecclesie molestias intulerunt .


Ego vero hoc audiens et ratione et censura ad hoc , coegi eos ut , et ipsi et se , donum hoc laudasse confiterentur et iterum laudarent , et ipsi et Gilo , socer predicti Garneri , se contra omnes adversarios super hoc plenam garantiam cum fidei sacramento delaturos promitterent .


Si autem in aliquo defecerint , ego et Garnerus , filius meus , nos adiutorium delaturos abbatie firmiter promittimus .


Actum est hoc anno incarnati Verbi Mo Co Octogesimo VIIIo , sexto nonas Iulii , his testibus : Pontius et Milo , monachi ; Radulphus et Richerus , sacerdotes ; Henricus de Donione et Henricus Rufus , milites .


| Homines de Seant cognoverunt veritatem de usuario nemorum de Cereli | Ego Andreas , dominus de Veneisi , tam presentibus quam futuris notum fieri volo quod homines mei de Seant , scilicet Ansaudus , prepositus ; et Reinaudus , filius eius ; Christianus ; et Robilardus , frater eius ; Theobaudus Serviens ; Reinaudus de Plesseio ; Iosbertus de Chesoi ; Herbertus Sarpeta , in omnibus nemoribus ecclesie Vallis Lucentis que adiacent in finibus grangie de Cereliaco et de Logiis , usuarium se habere asserebant et hac occasione predicte ecclesie multas violentias inferebant et plurima damna iniuste intulerunt .


Tandem vero predicti homines , penitentia ducti , recognoverunt apud Veneisi in presentia mea et uxoris mee , Aledis , et filii mei , Gauteri , nullum usuarium in prefatis se habere nemoribus , preter carbonagium de mortuis lignis habentibus duo capita ad terram , ita tamen ut pro una securi , reddent fratribus Vallis Lucentis singulis mensibus duos denarios de carbonagio .


Sciendum denique est quod quod prenominati homines tantummodo habent usuarium in carbonagio , ceteri homines de Seant nullum omnino .


Huius rei testes sunt : Alexander miles , Girardus Montons , Herbertus de Paent , Adam de Suevis , Chanart claviger .


| De emenda facta pro eo quod iniuste fecuerant in nemoribus de Cereli | Ego , Gaucherii de Ioigniaco , notum fieri volo presentibus et futuris quod cum fratres Vallis Lucentis homines meos de Seanz , videlicet Laurentium Chaperon , Christianum Pertuiset , Guibertum Sutorem , Rainaudum Chaperon , Petrum Barbeguerre et quosdam alios de eadem villa cepissent in nemoribus de Cerelli que sunt ecclesie Vallis Lucentis , secantes ligna et marrenum , ego mandavi dictos homines apud Seant coram me , presentibus dictis fratribus Vallis Lucentis .


| Berengarius de Villa mauri approbat elemosinam pratris sui | Ego Henricus , Trecensium comes palatinus , notum facio presentibus et futuris quod quicquid Drogo , pater Berengarii de Villemauro , dedit deo et ecclesie Vallis Lucide in elemosinam , dictus Berengarius , filius suus , dicte ecclesie in perpetuum pacifice possidendum laudavit et concessit , nichil in ea ibidem deinceps reclamaturus .


Hoc etiam liberi eius , videlicet Drogo et Godefridus , laudaverunt et concesserunt .


Actum Trecis , anno incarnati Verbi M C Octogesimo Octavo .


Datum per manum Haici , cancelarii , nota Petri .


| Vicecomes approbat compositionem factam per Garnerium Trecensem episcopum | Reverendo domino et patri suo , Garnerius , Dei gratia Trecensis episcopo , Ioscelinus , vicecomes Iovigniaci salutem et devote dilectionis subiectionem .


Noverit excellentia vestra quod pacem et compositionem illam quam de hominibus Regniaci et de domo Vallis Lucentis fecistis et ordinastis , laudo , sicut alii domini quorum dominium ad hoc spectat , in quantum ad meam pertinet personam .


Actum Ville Nove , mense Decembri .


| Sententia contra Dominam Ydam de Triagnio de rebus iniuste captis | Magister Philippus , curie Senonensis officialis , omnibus presentes litteras inspecturis in Domino salutem .


Noverint universi quod fratres ecclesie Vallis Lucentis contra Nobilem Mulierem Idam , dominam de Triangulo coram nobis proposuerunt iniure quod dicta domina quadrigas cum equis , oves eorum et boves multociens ceperat et iniuste que ipsa recredidit ad mandatum curie Senonensis , et ideo petebant ubi dampna restitui et plegios quitari .


| Iacobus de Eschegiis quitat controversias de nemoribus | Ego Henricus , Trecensium comes palatinus , notum facio presentibus et futuris quod quicquid Iacobus de Eschegiis fratribus Vallis Lucide in nemore de Eschegiis contradicebat eis liberum dimisit et quittum clamavit , ita quod predictis fratribus ibi ferrum et laterem facere et vendere licebit .


Actum Sezannie , anno Gratie , Mo Co LXXX Octavo , datum per manum Guidonis , cancelarii .


| Homines Regniaci cognoverunt quod non habebant usum in nemoribus | Adam Heirons et Nicholaus de Chenanvilla , milites et ballivi , universis presentes litteras inspecturis salutem .


Universitati vestre notum facimus quod homines de Regniaco , in presentia nostra constituti , recognoverunt se nullum usuarium , nec aliquid iuris habere in nemoribus monachorum de Vallelucente , videlicet in in nemore de Troncheio , nec in nemore de Mane Crose , sive in nemore de Bociis .


| De teneura Galteri lo Damoisel que in pace possessa fuit aliquando | Adam Heirons , miles domini regis Francorum et ballivus , universis presentes litteras inspecturis salutem et amorem .


Noverit dilectio vestra quod contentio erat inter prepositum de Villemauri , ex una parte , et monachos de Valle Lucente , ex altera , super quadam tenetura quam Galterus Damoisias eisdem monachis dederat .


| Theobaldus Huret approbat vineas et torcularem de Lamis ecclesie Vallis Lucentis | Ego , Erardus de Brena , notum facio omnibus presentes litteras inspecturis quod Theobaldus de Cuicheto , miles , dictus Huret , in in mea presentia constitutus , concessit et laudavit ecclesie Vallis Lucentis vineas cum torculari de Lamis , que sunt de censu suo libere et pacifice possidendas , conditione tali apposita : quod fratres dicte ecclesie reddent eidem Teobaldo censum de vineis et torculari loco et tempore .


| Godinus miles de Rigni quitat nemus de Boceiis | Magister Iosbertus de Ponte , curie Senonensis officialis , omnibus ad quos littere iste pervenerint in Domino salutem .


Universitati vestre notum facimus quod Godinus , miles de Regniaco , coram nobis constitutus , confessus est se monachis Vallis Lucentis in perpetuum quittasse quicquid in nemore de Boceis , quod Tronchetum alio nomine nuncupatur , reclamabat .


In cuius rei memoriam , presentes litteras notari fecimus et sigillo Senonensis curie sigillari .


| Iohannes dictus Rex dedit domum suam sitam apud Eschegias cum porpriso | Magister Iosbertus de Ponte , Senonensis curie officialis , omnibus presentes litteras inspecturis , in Domino salutem .


Noverint universi quod constituti in presentia nostra , Iohannes de Eschegiis , dictus Rex , et Aalesia , uxor eius , dederunt in elemosinam fratribus de Vallelucenti domum suam sitam apud eschegias , cum porprisa eidem domui adiacente , tali tamen condicione : quod dicti Iohannes et Aalesia , uxor eius , eandem domum cum cum tenetura quamdiu vivent tenebunt ; post decessum vero eorum ad fratres prenominatos libere et quiete devolvetur .


In cuius rei testimonium , presentem cartam sigillo curie Senonensis fecimus roborari .


| Parrochiani de Regni cognoverunt se nil habere in nemus Mordecroise | Magister Iosbertus de Ponte , Senonensis curie officialis , omnibus presentes litteras inspecturis in Domino salutem .


Noverint universi quod , litigantibus coram nobis , parrochianis de Regniaco , hominibus domini regis , ex una parte , et monachis de Vallis Lucentis , ex alia , super usuario nemoris quod vocatur Mordecroise , tandem de consensu partium , compromiserunt in Petrum , presbiterum , et Hubertum , prepositum , de Regniaco ratum habituri , fide prestita quicquid ab eisdem arbitris facta legitima inquisitione et veritate cognita plenius compositione vel iudicio , actum esset .


Quod ratum esse volentes , presentem paginam fecimus adnotari et sigillo curie Senonensis roborari .


| Petrus Tosquinus approbat compositionem inter homines de Regni et Vallem Lucentem | Ego Petrus Tosquinus notum facio , tam futuris quam presentibus , quod duo filii mei , Maherus , videlicet , et Petrus , necnon et Iohannes de Perrucheio gratam habent in omnibus et ratam compositionem et pacem factam per Virum Venerabilem Garnerum , Trecensem episcopum , inter fratres Vallis Lucentis et homines de Regniaco super divisione nemoris de Tronchoi , et de Marne Cruese , et aliis rebus , sicut in autentico prefati Garneri , episcopi , continetur .


Hanc etiam compositionem et pacem laudavit Lora , uxor Maheri , Petronilla , uxor Petri , Adelina , uxor Iohannis .


| Godinus quitat feodum sive non feodum de elemosina Galteri Damiselli .


| Ego , Ansellus , dominus Trianguli , notum facio universis kartam istam visuris quod Godinus , miles , vendidit Galtero Damisello de Regiaco viginti solidos et unum bichet avene et quatuor denarios , quos ipse Galterus debebat eidem Godino de censu de terris et possessionibus quas Galterus tenebat de feodo Godini , sicut Godinus dicebat .


Et ipse Galterus supradictum censum , scilicet predictos viginti solidos , et bichetum avene , et quatuor denarios emit a Godino tali conditione : quod isdem Godinus quitavit ei censum illum et ecclesie Vallis Lucentis , cui Galterus dedit illum in elemosinam , de assensu et et voluntate ipsius Godini .


Et quittavit isdem Godinus ecclesie Vallislucentis feodum terrarum et possessionem memoratarum et quicquid Galterus tenebat de eo , sive de feodo suo esset sive non esset , et concessit eidem ecclesie terras ipsas et possessiones quas Galterus dedit in elemosinam ipsi ecclesie , et censum et feodum , pacifice perpetuo possidendum .


Fiduciavit etiam Godinus , me presente , quod ipse portabit inde garantisiam Galtero et ipsi ecclesie contra omnes illos quos debebat . . . .


Hec omnia laudaverunt et concesserunt Bancelina , uxor Godini , et liberi eorum .


| Iohannes de Boolio dat quinque solidos annuatim percipendos apud Paleiz | Nos Iohannes , miles de Booliaco , et Beatrisx , uxor eius , notum facimus universis presentes litteras inspecturis quod nos dedimus , pro redemptione animarum nostrarum , in perpetuam elemosinam ecclesie Beate Marie Vallislucentis quinque solidos annui redditus percipiendos singulis annis in redditibus nostris de Paleiz .


Quod si supradicti quinque solidi de supradictis redditibus nostris de Paleiz perfici non poterunt , de aliis redditibus nostris perficientur .


Hoc laudavi et concessi ego , Beatrix , de qua supradicti redditus de Paleiz movent .


Huius rei testes sunt : Felix , presbiter de Lailiaco ; Robertus et Iacobus , monachi ; Garnerus ; Herbertus de Vilerbonex et Henricus de Noes , milites , in quorum presentia suprascripta donatio facta fuit .


Quod ut ratum habeatur et firmiter observetur , ego , Iohannes , presentem cartam scribi feci et sigilli mei munimine roborari .


| De XL solidis quos Domina Bila de Meri dedit pro pitantia conventus | Omnibus presentes litteras inspecturis , officialis curie Autisiodori , salutem in Domino .


Noveritis quod in nostra presentia constitutus , Henricus de Mauriaco , miles , recognovit quod Domina Bila , quondam uxor sua , de consensu et voluntate sua , dederat in perpetuam elemosinam ecclesie Vallis Lucentis , ad pitantiam conventus eiusdem ecclesie , quadraginta solidos Autisiodorenses annui redditus .


Quos quadraginta solidos idem miles , coram nobis , assignavit eidem ecclesie Vallis Lucentis super censum de Merriaco Sicco , talimodo : quod fratres Vallis Lucentis singulis annis primo percipiant de eodem censu dictos quadraginta solidos in festo Sancti Remigii , residuum vero eiusdem census percipiant prefatus miles et heredes eius .


Hanc autem assignationem Villelmus , filius eiusdem militis , coram nobis , laudavit et approbavit .


In cuius rei memoriam et facti confirmationem , presentibus litteris sigillum curie Autisiodorum , ad petitionem predictorum Henrici et filius eius , fecimus apponi .


| Galterus domicellus quitat possessiones suas ecclesie Vallis Lucentis | Magister Iosbertus de Ponte , Senonensis curie officialis , omnibus presentes litteras inspecturis salutem in Domino .


Constituti in presentia nostra , Gauterus Domicellus et Emengardis , uxor eius , omnes possessiones suas quittaverunt monasterio Vallis Lucentis et in perpetuam elemosinam donaverunt , tali conditione expressa et concessa : quod in vita sua fructus inde percipiant quamdiu erunt in seculo .


Sed post eiusdem Gauteri decessum et dicte uxoris eius obitum , omnes eorum possessiones , tam in terris quam in pratis et mobilibus , ad dictum monasterium libere devolvetur .


Hanc etiam elemosinam Odo Magnus et Umbertus , frater suus , dicte Ermengardis nepotes , coram nobis laudaverunt .


Et sicut ex quorundam testimoniis didicimus , omnes filii et filie dicti Odonis laudaverunt .


Et Felicius , filius defuncti Giraudi et nepos dicte Emengardis , et omnes eius filii et filie , prefatam elemosinam concesserunt libere et laudaverunt .


| Hubertus Magnus de Regni dat duos solidos census et minellum avene | Magister Philippus , curie Senonensis officialis , omnibus presentes litteras inspecturis in Domino salutem .


Noverint universi quod Hubertus Magnus de Regniaco , in nostra presentia constitutus , recognovit se dedisse ecclesie Vallislucentis in perpetuam elemosinam unum minellum avene annuatim reddendum in festo Sancte Crucis in Septembri et decem denarios censuales quos singulis annis ipse percipierit in predicta villa , videlicet in domibus Iohannis Sarraceni , et Iaqueti Carum Tempus , et Domine Lucie , et in terris Petri Brutim , et Gaufridi Groslet , annuatim reddendos ad predictum festum Sancte Crucis in Septembri .


Preterea , dictus Hubertus , pro duabus domibus cum appendiciis suis et duabus ochiis terre , quas ipse in memorata villa de allodio tenebat , et quam de dicta ecclesia nomine census tenere volebat , assignavit eidem ecclesie quatuordecim denarios censuales singulis annis reddendos ad dictum festum Sancte Crucis in Septembri .


Quod autem audivimus et coram nobis recognitum est , ad preces dicti Huberti sine preiudicio alterius , sub sigillo curie Senonensis testificamur .


| Hubertus Magnus dedit IX denarios et quatuor boisellos avene | Magister Philippus curie senonensis officialis omnibus presentes litteras inspecturis in Domino salutem .


Noverint universi quod constitutus in presentia nostra Odo , dictus mag-nus , recognovit se novem denarios et quatuor boisellos avene censuales quos apud Regniacum annuatim percipiebat , videlicet tres denarios et unum boissellum avene in masura in qua sedet granchia Lucie , relicte Bartolomei ; in masura Huberti , prepositi , sita super fontem , unum denarium et unum buissellum avene ; in masura Iaqueti sita iuxta eandem masuram Huberti , unum denarium et unum boissellum avene ; in masura Sarrazini eidem masure Iaqueti contigua , unum denarium et unum boissellum avene ; in prato relicte Ioberti Belvere sito ante molendinum , duos denarios et in terra Petri Brotin sita ad crucem , unum denarium , ecclesie Vallislucentis in elemosinam perpetuam contulisse .


Quod autem coram nobis recognitum est , ad petitionem partium sine preiudicio alterius , sub sigillo curie Senonensis testificamur .


| Iohannes vicecomes laudavit et concessit dimidium modium bladi | Omnibus presentes litteras inspecturis , Magister Michael , curie senonensis officialis , in Domino salutem .


Noverint universi quod Iohannes , vicecomes Regniaci , et Iaquinus , filius suus , in nostra presentia , et Adelina , eiusdem Iohannis , vicecomitis , et Eustachia , ipsius Iaquini , uxores , in presentia decani Riparie , quem ad hoc misimus audiendum constituti , laudaverunt et concesserunt dimidium modium bladi annui redditus quem defuncta Iuliana , quondam filia dicti vicecomitis , dicitur dedisse in perpetuam elemosinam fratribus Vallis Lucentis , annis singulis percipiendum in molendino de Molinundis .


| Philippus de Flaci dedit duos sextarios bladi : tres minas frumenti et I ordei | Magister Philippus , curie Senonensis officialis , omnibus presentes litteras inspecturis , in Domino salutem .


Noverint universi quod , constituti in presentia nostra , Phylippus de Flaciaco , miles , et Eremburgis , uxor eius , recognoverunt se duos sextarios bladi , videlicet tres minas frumenti et unam minam ordei sive siliginis , quas in terragio ecclesie Vallis Lucentis de Flaciaco annuatim percipiebant , eidem ecclesie in elemosinam perpetuam contulisse .


| Bancelina relicta Godini de Corcellis dedit messiriam de Coloors in elemosinam | Omnibus presentes litteras inspecturis , Magister Hugo , officialis Senonensis , in Domino salutem .


Noverint universi quod Bancelina , relicta Godini de Corcellis , militis , in presentia nostra constituta , recognovit se fratribus Vallis Lucentis messeriam suam de Colatoriis in perpetuam elemosinam donavisse , et laudavisse eisdem fratribus donationem quam dictus Godinus fecit eis , pro ut continebatur in litteris defuncti Anselli , quondam domini Trianguli .


Que autem audivimus et recognitum fuit coram nobis , ad petitionem partium sine preiudicio alterius , sub sigillo Senonensis curie testificamur .


| Elemosina Milonis presbiteri de Regni de terris a se acquisitis | Omnibus presentes litteras inspecturis , . . ,


officialis curie Senonensis archidiaconi , in Domino salutem .


Noverint universi quod , in nostra presentia constitutus , Milo de Regniaco , presbiter , pro remedio anime sue , in perpetuam elemosinam dedit et concessit fratribus Vallis Lucentis terras in parrochia de Regni sitas quas se emisse dicebat a Nobili Viro Iohanne , vicecomite de Regni ; Terrico , milite ; Brocardo , capellano eiusdem ville ; Gaufrido et Benedicto , prepositis ; Martino Eve ; Roberto de Nantreio et Mineto , parrochianis de Regni , de assensu parrochianorum de Regni , dicte ecclesie , pro undecim libris Pruvinensibus ad reparationem eiusdem ecclesie , terram , videlicet , sitam apud Gravon , aliam vero peciam terre sitam iuxta terras Terrici , militis , et aliam in Brocheriis , et aliam in Cormorino , et alteram in Loisio , et alteram subter vineam decani .


Dedit etiam presbiter memoratus fratribus sepedictis sex libras Pruvinenses annui redditus in aliis terris quas habet apud Rigneium , videlicet in terra que dicitur Campus Lamberti , et in terra quam emerat a Garnero , et in terra quam emerat a filio Iohannis , dicti Regis , et in terra que dicitur de Ardilleria , et in prato de vado , et in duabus petiis terre quas emit a filia defuncti Ansaudi , et in omni terra et tenetura quam emit in parrochia de Evrolis , singulis annis post mortem ipsius presbiteri percipiendas , ita tamen quod , si heredes presbiteri memorati dictas sex libras eisdem fratribus , pro ut superius expressum est , annuatim solvere noluerint , vel in aliquo anno in solutione dicte pecunie defecerint , dicti fratres omnes terras illas , tanquam suas , excolere valeant et eas in perpetuum quiete et pacifice possidere .


Quod ut ratum et firmum permaneat , ad petitionem partium sine preiudicio alterius , presentem cartam conscribi fecimus et sigillo curie archidiaconi Senonensis communiri .


| Hubertus de Regni dedit terram et pratum sita prope domum leprosorum | Magister Philippus , curie Senonensis officialis , omnibus ad quos littere iste pervenerint in Domino salutem .


Noverint universi quod Hubertus de Regniaco , in curia Senonense constitutus , recognovit se quandam terram et quoddam pratum sita iuxta domum leprosorum eiusdem ville monachis de Vallelucentiin perpetuam elemosinam donavisse .


Dicti autem monachi post donum istud dederunt eidem Huberto et heredibus suis teneturas illas ad censum duodecim denariorum singulis annis , predictis monachis reddendorum ad festum Sancte Crucis in Septembri .


Gaufridus , vero , filius predicti Huberti , qui presens erat , laudavit hoc et concessit .


Quod autem a partibus audivimus , ad peticionem eorum sine preiudicio alterius , sub sigillo curie Senonensis testificamur .


| Petrus et Maria dederunt pratum et censum apud Rigni | Omnibus presentes litteras inspecturis , officialis curie Senonensis , in Domino salutem .


Noverint universi quod Petrus de Reniaco lo Ferrum et Maria , uxor sua , in nostra presentia constituti , quandam peciam prati apud Reniacum sitam et duos solidos Priuniensium censuales sitos in parrochia Reniaci super masuras de capite ipsius Marie et sex denarios Pruvinensium censuales super quandam domum apud ipsam villam sitam , quam domum tenent ab abbate et conventu Vallis Lucentis , dederunt in perpetuam elemosinam ecclesie Vallis Lucentis , fiduciantes quod , per se vel per alios , nullam in posterum super his questionem movebunt .


Quod autem audivimus et recognitum fuit coram nobis , ad petitionem partium sine preiudicio alterius , sub sigillo Senonensis curie testificamur .


Actum anno Gratie Mo CCo Vicesimo Tercio , crastino Cathedre Sancti Petri .


| Approbat Thomas elemosinam Milonis presbiteri de Regni avunculi sui | Omnibus presentes litteras inspecturis , Magister Mychael , curie Senonensis officialis , in Domino salutem .


Noverint universi quod Thomas , nepos defuncti Milonis de Regniaco , presbiteri , coram nobis constitutus , omnia bona predicti Milonis et quicquid ipse habebat in eis quittavit in perpetuum , fide prestita corporali de non reclamando , per se vel per alios , ecclesie Vallis Lucentis , volens , laudans et approbans legatum quod dictus Milo fecerat ecclesie Vallis Lucentis supradicte .


| Sententia contra Poterium de nemore de Perta | Magister Iosbertus de Ponte , curie Senonensis officialis , omnibus presentes litteras inspecturis in Domino salutem .


Noverint universi quod diu litigatum fuit inter monachos Vallis Lucentis , ex una parte , et Poterium de Molinuns , ex alia , super quarta parte nemoris de Perta quam dicebat ad se spectare de iure , dictis monachis econtra dicentibus illam partem suam esse .


Tandem auditis hinc inde rationibus et allegationibus et inspectis utriusque partis , attestationibus diligenter , habito prudentum virorum consilio , dicti nemoris possessionem adiudicavimus monachis supradictis , salvo iure proprietatis predicti Poterii , si voluerit reclamare .


| Radulphus de Capella super Orosam approbat elemosinam Luce et Iohannis filii eius | Omnibus presentes litteras inspecturis , Magister Michael curie Senonensis officialis , in Domino salutem .


Noverint universi quod Radulphus de Capella super Orosam , Emelina , uxor sua , et Iobertus , filius eorum , in nostra presentia constituti , elemosinam quam Luca de Regniaco lo Ferron et Iohannes , clericus , filius eius , fecerant ecclesie Vallis Lucentis , ut pote de pratis , decimis , terris , domibus , censibus et costumis , laudaverunt et concesserunt , fide prestita corporali quod , per se vel per alios , nullam in posterum super his questionem movebunt .


Quod autem ab eisdem Radulpho , Emelina et Iosberto audivimus , ad petitionem eorum sine preiudicio aliorum , sub sigillo Senonensis curie testificamur .


| Petrus Sutor et Maria Lardenoise dant III solidos census apud Regni | Omnibus presentes litteras inspecturis , Magister Michael , curie senonensis officialis , in Domino salutem .


Noverint universi quod Petrus Sutor et Maria Lardenoise , uxor eius , in nostra presentia constituti , dederunt in perpetuam elemosinam ecclesie Vallis Lucentis tres solidos et plenam minam avene de constuma super duas domos sitas apud Regniacum lo Ferron , quarum una est , ut dicitur , Milonis Strabonis et altera Garini Cocheta et unum bichetum avene de costuma super domum que fuit defuncti Sarrazin sitam apud eandem villam , videlicet Regniacum .


Prefati vero Petrus et Maria , fide prestita , promiserunt quod , per se vel per alios , nullam in posterum questionem movebunt .


Fiduciavit etiam Maria supradicta quod hoc faciebat voluntate spontanea , non coacta , renuntians omni iuri quod habebat in dictis rebus ratione dotis , seu qualibet alia ex causa .


| Recognovit Vitalis quod pater suus dedit terram et pratum apud Rigneium | Omnibus presentes litteras inspecturis , officialis curie Senonensis , in Domino salutem .


Noverint universi quod Vitalis , filius defuncti Felisii de Regniaco lo Ferron , in nostra presentia constitutus , recognovit eundem Felisium , quondam patrem suum , ecclesie Vallis Lucentis quandam ochiam terre sitam ad crucem Reniaci et pratum suum de Loysiaco legavisse , ipsum legatum volens approbans et concedens .


Et nos , ad petitionem ipsius de eisdem fratrem Gilonem de Regniaco , conversum Vallis Lucentis , investivimus nomine ecclesie supradicte .


Actum anno Gratie Mo CCo Vicesimo Tercio , mense Februario , crastino Cathedre Sancti Petri .


| Concedimus Vitali filio Felisii quasdam terras ad vitam suam | Omnibus presentes litteras inspecturis , officialis curie Senonensis , in Domino salutem .


Noverint universi quod fratres Vallis Lucentis , in nostra presentia constituti , concesserunt Vitali , filio defuncti Felisii de Reniaco , quamdiu ipse vixerit tres portiones prati , quandam domum , ochiam que fuit defuncti Felisii , terram de Bocies , terram de Suptus Brociam , terram de Grosso Colle , terram que est super Vennam , campum de Boraus et oscham de Loysiaco , sitas apud Regniacum lo Ferron , sub annuo censu duorum solidorum Pruvinensium ecclesie Vallis Lucentis , annis singulis solvendorum in Exaltatione Sancte Crucis , ita tamen quod post descessum ipsius , omnia supradicta ad eandem ecclesiam sine contradictione aliqua libere revertentur .


Quod autem audivimus et recognitum fuit coram nobis , ad petitionem partium sine preiudicio alterius , sub sigillo Senonensis curie testificamur .


| De molendino de Reni quod dicitur Bocherellus quis dederit eum | Omnibus presentes litteras inspecturis , Magister Michael , officialis curie Senonensis , in Domino salutem .


Noverint universi quod Galterus , filius defuncti Girberti , in nostra presentia constitutus , dedit et concessit in perpetuam elemosinam ecclesie Vallis Lucentis quartam partem cuiusdam molendini de Rigniaco qui vocatur Becherelli , que ad ipsum ratione escasure a defuncto Milone de Rigniaco , presbitero , devenerat , sicut dicebat .


Et etiam quittavit dicte ecclesie in perpetuum quicquid defunctus dictus Milo , presbiter , frater eiusdem Galteri , contulerat in elemosinam ecclesie supradicte , fiducians quod contra dictam donationem et quittationem , per se vel per alios , de cetero ullatenus non veniret .


Hanc autem donationem et quittationem Tecelina , uxor dicti Galteri , voluit , concessit et approbavit , renuntians omni iuri si quod habet ratione dotis , escasure seu ex alia de causa , et fiduciavit quod hoc faciebat spontanea voluntate , non coacta , et quod contra donationem huiusmodi et quittationem , per se vel per alios , nullam de cetero questionem moveret .


Quod autem audivimus et recognitum fuit coram nobis , ad petitionem partium sine preiudicio alterius , sub sigillo curie Senonensis testificamur .


| Herbertus de Regniaco Lanonus dedit III solidos census super teneturas inferius nominata | Omnibus presentes litteras inspecturis , Magister Michael , Curie senonensis officialis , in Domino salutem .


Noverint universi quod Herbertus de Reniaco Lanonus et Maria , uxor sua , in nostra presentia constituta , Deo et ecclesie Beate Marie Vallis Lucentis dederunt in perpetuam elemosinam tres solidos Pruvinenses fortium annui census super teneturas inferius subnotatas in festo Sancti Remigii annis singulis percipiendos apud Regniacum Lanonus , videlicet : super pratum quod dicitur Lanca , duodecim denarios ; super duas petias terre sitas in loco qui dicitur Bumorem totidem , ita quod super utramque peciam , sex denarios ; tres denarios super terram semite pratorum ; super terram au Murgier , sex denarios ; tres denarios residuos super unum iornale terre situm ad Peeriam Villam .


Dederunt etiam conventui eiusdem ecclesie in elemosinam quicquid habebant in molendino de Becherel , videlicet medietatem , scilicet pro pittantia ipsius conventus .


Dicta vero mulier recognovit quod hoc faciebat spontanea , non coacta renuntians , omni iuri quod habebat in dictis rebus ratione dotis , seu qualibet alia ex causa , tam ipsa quam dictus Herbertus , fide prestita promittentes quod , per se vel per alios , nullam in posterum super his questionem movebunt .


Dictum autem molendinum de Becherel situm est iuxta Summum Fontem .


Quod a supradictis Herberto et Maria audivimus , ad petitionem eorum sine aliorum preiudicio , sub sigillo Senonensis curie testificamur .


| Iohannes recognovit se esse hominem ecclesie Vallis Lucentis et Oelina villana similiter | Omnibus presentes litteras inspecturis , Magister Michael , curie senonensis officialis , in Domino salutem .


Noverint universi quod Iohannes , dictus villanus de Villa Nova Regis , et Oelina , uxor eius , dicta villana , coram nobis constituti , recognoverunt et concesserunt se esse homines de capite ecclesie Vallis Lucentis , volentes et concedentes quod si eos sine prole de se ipsis suscepta mori contigerit , omnia bona sua , tam mobilia quam immobilia , sint ecclesie supradicte ; sed si prolem habuerint , liberi eorum erunt homines de corpore ipsius ecclesie sicut et iidem Iohannes et Oelina et habebunt hereditatem parentum suorum .


Et hec omnia que superius sunt expressa , dicti Iohannes et Oelina , uxor eius , fiduciaverunt se firmiter servaturos et res Vallis Lucentis ecclesie bona fide .


| De decima de Dirreto quam Luca de Reni dedit nobis | Omnibus , presentibus et futuris , presentes litteras inspecturis , Magister Michael , curie Senonensis officialis , in Domino salutem .


Noverint universi quod Luca de Reniaco lo Ferron , in nostra presentia constituta , dedit in perpetuam elemosinam fratribus Vallis Lucentis totam decimam quam habebat apud Dirretum , domum suam sitam ante ecclesiam de Reniaco , et unam petiam terre que est apud Regniacum , retro domum vicecomitis , et aliam petiam terre sitam in valle de Seante .


Iohannes etiam de Reniaco , clericus , filius eiusdem Luce , coram nobis similiter constitutus , donavit in perpetuam elemosinam eisdem fratribus quicquid iuris habebant in omnibus rebus predictis et octo solidos Pruvinienses annui census , viginti bichetos avene et duas gallinas , de costuma ; duas pecias pratorum apud Regniacum sitas , videlicet pratum quod vocatur Insula et Magnum Pratum , tam ipse Iohannes quam dicta Luca , mater sua , fide prestita promittentes se dictis fratribus garantiam debitam super his omnibus portaturos .


Dictam autem elemosinam Milo , maritus dicte Luce , qui presens erat coram nobis , laudavit , voluit et concessit .


Quod autem ab eisdem Luce , Iohanne , filio suo , et Milone , marito ipsius Luce , audivi-mus , ad petitionem eorum sine aliorum preiudicio , sub sigillo Senonensis curie testificamur .


| Elemosina Milonis presbiteri de Regniaco | Omnibus presentes litteras inspecturis , Michael , magister , Officialis curie Senonensis , in Domino salutem .


Noverint universi quod , in nostra presentia constitutus , Milo , presbiter de Regniaco , pro remedio anime sue , in perpetuam elemosinam dedit et concessit fratribus Vallis Lucentis terras in parrochia de regniaco sitas , quas se emisse dicebat a Nobili Viro Iohanne , vicecomite de Regniaco ; Tierrico , milite ; Brocardo , capellano eiusdem ville ; Gaufrido et Benedicto , prepositis ; Martino , Roberto de Nantreio , et Mineto , parrochiani de Regniaco , de assensu parrochianorum dicte ecclesie pro undecim libris Pruvinensibus ad reparationem eiusdem ecclesie , terram , videlicet , sitam apud Gravon , aliam vero peciam terre sitam iuxta terras Tierrici , militis , et aliam in Brocheriis , et aliam in Cormorino , et alteram in Loysio , et alteram subter vineam decani .


Dedit etiam memoratus dictis fratribus sex libras Pruvinenses annui redditus in aliis terris quas habet apud Regniacum , videlicet in terra que dicitur Campus Lamberti , et in terra quam emerat a Garnero , et in terra quam emerat a filio Iohannis dicti regis , et in terra de Ardileria , et in prato de vado , et in duabus petiis terre quas emit a filia defuncti Ensaudi , et in omni terra et tenetura quam emit in parrochia de Evrolis singulis annis post mortem ipsius presbiteri percipiendas , ita tamen quod si heredes presbiteri memorati dictas sex libras eisdem fratribus , pro ut superius est expressum , annuatim persolvere noluerint , vel in aliquo anno in solutione dicte pecunie defecerint , dicti fratres omnes terras illas tanquam suas excolere valeant et eas in perpetuum quiete et pacifice possidere .


Quod ut ratum et firmum permaneat , ad petitionem partium sine preiudicio alterius , presentem cartam conscribi fecimus et sigillo curie Senonensis communiri .


| Cognovit iniure presbiter de Seant quod nec ipse nec eius ecclesia haberet usuarium in nemore de Cereli | Omnibus presentes litteras inspecturis , Magister Michael curie Senonensis officialis , salutem in Domino .